text:
"Kada aña atrobe gobièrnu ta difikultá kos pa siudadano mas i mas.” Señor Reinier van Zutphen ta referí na loke mester kambia den e relashon entre gobièrnu i e siudadano. Tambe e ta krítiko tokante e ròl i efektividat di Nationale ombudsman.
Reinier van Zutphen tin un mishon kla su dilanti komo Nationale ombudsman: “Gobièrnu mester tei pa e siudadano i no kontrali. Mi a bisa esaki diferente biaha durante e ultimo añanan. Mi ke keda traha riba esaki ya komo muchu biaha mi ta mira ku esaki no ta sosodé.
Mi ta papia ku mandatarionan i ámtenarnan tokante esaki, pero tambe ku Parlamento. Si komo Parlamento bo ta responsabel pa e forsa di institushon, e ora ei bo tin e deber di traha lei i reglanan ku ta komprendibel i manehabel. Sino bo ta laga tantu e siudadano komo e ámtenar na kaya durante e ehekushon.”
Kon alkansabel i servisial gobièrnu ta realmente?
“Aña’den aña’fó nos ta mira kon ora ta trata di ta alkansabel, gobièrnu ta hasi esaki mas i mas difísil pa siudadano. Ei tin un kontradikshon entre loke nan ta bisa i loke nos ta mira. Durante e debate tokante e Toeslagenaffaire, frekuentemente tabata papia tokante maneho duru i sin miserikòrdia. Esei ta korekto, pero apénas tabata trata tokante antesedentenan di e asuntu akí. Dikon e fókùs den e lucha kontra froude a bira asina importante? Tabata trata di e opinion di hende (‘suidadano ta malversadó’), tabata trata di faktibilidat di e reglanan?
Di ripiente hende tabata papia di ‘Tur hende ta bon hende’. Esei no ta bèrdat. Hende no ta bon hende semper; tin biaha sí i tin biaha nò. Un hende ku tira un pieda ún biaha, no ta un krou semper. Nos no ta papia di ‘kehadó fèrfelu’ pero tokante ‘komportashon di keho fèrfelu’. Hopi biaha e hendenan akí ta trata nan yunan bon i nan ta kushiná tres biaha pa siman pa nan bisiña ora esaki ta malu.
Mayoria di hende no ta keha konstantemente. Nan ta keha por ehèmpel únikamente serka polis òf munisipio. No tin hende fèrfelu, pero tin sirkunstansha bou di kua hende ta komportá di manera fèrfelu. Si esaki ta resultado di regla i sistema kompliká, e ora ei mester manehá esakinan.”
Kon ombudsman ta haña e medidanan di apoyo di gobièrnu pa ku Corona?
“Aña pasá tabatin mashá hopi kos ku mester a keda reglá mashá lihé pa yuda hopi siudadano i kompania. Na promé instansha esei a bai hopi bon. Ta hopi hende a haña apoyo, pero entretantu e momentu ta bai yega kaminda nan mester paga bèk. Minister di Asuntunan Sosial a bisa tokante esaki: nos ta hasi esei ku indulgensha. E ora ei mi alma no ta den mi kurpa.
Frekuentemente empresarionan tabata bini na remarke pa medidanan di apoyo únikamente ora nan tabata kumpli ku un otro areglo kaba. Si no nan tabata kai bou di tur tipo di areglo. E 40 mil personanan ku nos tin na Hulanda ku no tin dak riba nan kabes, na kuminsamentu a haña bon trato, nan a keda akohé asta den hotèl. Pero poko tempu despues nan a keda poné riba kaya mésun fásil bèk, anto nan mes mester a regla nan asuntu.
Di e manera akí hende ta keda un man pa’lanti, un man patras. Esei ta parse di ta e patronchi di e Toeslagenaffaire. Ora bo tira un bista djaleu den e último sinku añanan, bo ta mira ku no ta trata di ‘insidente serio’, pero di aktonan struktural di gobièrnu ku no a benefisá e siudadano.”
E Parlamento a kaba di kuminsá na un término nobo. Tokante kiko ombudsman lo ke papia ku e parlamentarionan nobo?
“Mi ta un ombudsman parlamentario, pues apuntá pa parlamento. Mi ta haña importante pa mi puntra mi mes si mi ta kumpli sufisientemente. Nos ta informá e parlamento sufisientemente? Nos ta duna e parlamentarionan e hèrmèntnan nesesario pa ta krítiko ku legislashon ku ta na kaminda? Na e momentu akí frekuentemente nos konseho ta yega despues.
Un di e promé kosnan tokante kua mi ta bai papia ta e pregunta: kiko un defensor di pueblo realmente ta hasi? Na e munisipio Wijdemeren un persona ku ta risibí ònderstant mester a paga 7.000 euro bèk pa kompras di kuminda ku e tabata haña di su mama. Tabata trata di un ofisina di inteligensha di un fundashon kolektivo entre un kantidat di munisipio. Den esaki ta masha difísil pa sa kon bo por entregá bo keho. Mi ta haña esei absurdo. Ta esei mi ta sigui aktivamente.
Mester ta bon kla unda bo mester bai, anto kon bo por entregá bo keho serka ombudsman. Tin mas institushon kaminda no ta kla si e derecho di keho sí ta sufisientemente reglá. Aya nos tin ku wak si nan ta habrí pa risibí keho. Si tin un hende ku ta supervisá i serka ken bo por bai. Ta trata di servisio di interes general. Mi ta haña ku pa esaki tambe e funshon di defensor di pueblo mester ta reglá. Gustosamente mi lo diskutí esaki ku Parlamento.
Poko tempu pasá mi a kumpra un buki bieu di aña 1990 di Timothy Garten Ash, The Magic Lantern. E buki akí ta tokante e kambio drástiko na Oropa Oriental na 1989. E ta sita Václav Havel na momentu ku e ta asumí su puesto komo lider di gobièrnu i e ta bisa su pueblo: ‘Boso gobièrnu ta bèk’. Ta di esei ta trata sigun ami: un gobièrnu ku ta sirbi su pueblo. Ku ta ba’lapena lucha p’é i defendé!”
Kon Nationale ombudsman, komo instituto, a desaroyá durante e último añanan?
“Mi ta kere ku nos a bira mas relevante danki na nos ‘propio investigashonnan’. Eseinan ta investigashonnan ku nos a kuminsá kuné di nos propio inisiativa. E temanan tin di aber ku problema aktual. Por pensa riba por ehèmpel nos tres investigashonnan tokante pobresa na Hulanda karibense, e opstákulonan den akseso na kuido òf e investigashon ‘Hende muhé den pèrtá’.
Nos ta hasi esei mas i mas a base di señalnan for di nos komunidat. Te ku algun aña pasá internamente nos tabata papia di ‘Wak djaleu’. Entretantu nos ta papia di ‘Papiando ku’. Esei tabata un kambio signifikativo, pero nesesario. Enfátikamente nos ta pensa i traha for di perspektiva di e siudadano.”
Kiko ta mas importante: efektividat òf visibilidat?
“Komo Nationale ombudsman nos ta e defensor di pueblo pa masha hopi munisipio i tur provinsia tambe. Durante e último añanan nos a bira muchu mas aktivo, anto nos ta partisipá komo realmente defensor di pueblo lokal. Mas i mas nos ta aktivo komo sparring partner. Tin biaha visibel pero regularmente no visibel. Pues nos por ta masha efektivo, sin mester di ta visibel. Pero tin biaha ku visibilidat di nos trabou, hustamente ta masha importante pa e efektividat.
Un ehèmpel. No ta nesesario pa nos skirbi un rapòrt ekstenso kada biaha. Nos ta solushoná hopi kaso interviviendo, sin un rapòrt ekstenso. Òf nos ta skirbi un karta ku nos sentensia. Ku esaki e efektividat i produkshon di nos trabou a krese enormemente. Pero esei ta trese kuné ku nos ta ménos visibel sí.
Nos ta haña masha hopi pregunta. Munisipionan òf otronan ku ta traha ku siudadano, regularmente ta puntra nos si nos a yega di trata sierto kaso. Por ehèmpel nos Raadbaak – esaki ta un komunidat dor di i pa profeshonalnan pa interkabiá konosementu i best practices – a surgi a base di preguntanan di profeshonalnan. Ademas den kuadro di derecho atministrativo, sientífikonan i huristanan ta puntra nos, kiko nos opinion ta tokante aktuashon debido di gobièrnu. Den kasonan asina sí mester bini rapòrt òf karta.
Nos ta analisá e balor sosial di nos informashon i salbaguardiá e ‘ombudsprudentie’ akí, sin ku nos ta purba di skirbi mas tantu rapòrt ku ta posibel. Di e manera akí nos ta bai hasi tur karta ku ta kontené un sentensia, aksesibel pa mundu eksterior. Ta trata aki di informashon balioso ku ántes nos tabata tene pa nos mes.”
Ta parse manera últimamente tin mas i mas defensor di pueblo ta bin aserka. Kiko señor Van Zutphen ta haña di esaki?
“Siudadanonan di Hulanda tin derecho riba servisio di defensor di pueblo adekuá. P’esei mi ta partidiario di tur loke ta keda pensá pa hasi entregá keho serka organisashonnan públiko mas fásil. Anto loke ta aportá na kosnan ku ta sosodé na lugá di trabou pa laga un organisashon públiko funshoná debidamente.
Por ehèmpel manera ta pará habrí pa keho i señalnan, tantu di siudadanonan ku ta bini serka bo, komo di hende ku ta traha na bo organisashon.
Pero ta reservá ku usamentu di e nòmber ombudsman òf ombudsfunctionaris. Esei ta konfuso. P’esei mi ta haña difísil ku tin ombudsman pa universidatnan i ombudsfunctionaris pa domèin sosial, anto pa polis na munisipionan. Ya komo Nationale ombudsman ta aktivo den enseñansa i na polis kaba.
E tarea ta na nos pa informá e siudadano kiko Nationale ombudsman ta para p’e, anto pa kiko e por bati na nos porta. Ademas mi ke traha pa trese konosementu i ekspertisio di tur fasilidat di funshonarionan lokal huntu, pa kompartí i interkambiá esaki. Basta kos ta bon reglá pa e siudadano.”
Photo Freek van den Bergh


c: text/html

text:
Minister Dangui Oduber
Conseho di Minister a reuni na San Nicolas
Minister Oduber tin varios proyecto cu a ehecuta y cu lo ehecuta e periodo aki
ORANJESTAD – Diamars mainta Conseho di Minister a reuni na San Nicolas Store caminda e ministerraad a tuma lugar hunto cu varios inversionista presente. Pa Minister di Turismo y Salud Publico Sr. Dangui Oduber esaki ta hopi importante den cuadro cu e masterplan cu tin pa San Nicolas. E mandatario a haci hopi proyecto pa San Nicolas den su prome termino como minister y kier continua cu su bon trabou den e gobernacion di 2021-2025.
Durante gobernacion di Gabinete Wever-Croes 1 Minister Oduber a ehecuta varios proyecto den cuadro di e vision y masterplan pa San Nicolas. Den esaki a inclui e proyecto di Baby Beach fase 1 y 2 (fase 1 ya caba a wordo entrega), a inclui e renobacion di e Oficina di Turismo na San Nicolas. A introduci e festival cultural di Island Fest cu lamentablemente mester a para temporalmente door di e pandemia. A renoba e pier na Rodgers Beach y dentro di poco e proyecto di renobacion di e trapi na Rodgers Beach tambe lo cuminsa. Mescos cu a sosode na e proyecto di Baby Beach tambe ta planea pa pasa na Rodgers Beach.
Minister Oduber a sigui bisa cu Gobierno ta kere cu San Nicolas tin e potencial pa bira un segundo capital turistico di Aruba. Pesey Minister Oduber lo bay sigui inverti tambe den e oficina di Turismo di San Nicolas. Minister Oduber su vision y maneho pa e sigiuente 4 añanan di gobernacion, lo bay enfoca mucho mas riba e turismo niche. Esaki nan ta e turistanan di “low volume high impact”, e turistanan cu tin un entrada anual di mas di 150 mil dollar pa aña.
Minister Oduber a zorg tambe pa haci e inversion necesario na ImSan pa por a finalisa e proyecto di radioterapia y tambe percura pa ImSan haya 22 cama cu por wordo usa pa shortstay hospital. Un inversion di mas di 60 miyon florin. Minister Oduber ta enfoca hopi tambe pa den e periodo di gobernacion aki cristaliza e JCI accreditation pa ImSan. Na momento cu esaki keda cla ImSan por sigui crese y na mes momento ta habri porta tambe pa turismo medico.
Minister Dangui Oduber a enfatisa cu Aruba ta conoci como un distinacion di calidad y pa mantene e espectativa aki mester keda haci inversionnan pa atrae mas inversionistanan. Turismo ta keda e driver principal di nos economia.

robotstxt: allowed

filter: keep


text:
150 kas a kima na Madeira.(VIDEO)
Debí na e kandelanan di mondi ku a tuma lugá den e siman akí na Madeira, te ku awor sigur 150 kas a kima por kompletu. Entre otro na e kapital Funchal. E kandelanan a kosta bida di 4 persona. Mas o menos 400 abitante di Funchal mester a pasa anochi atrobe den e kazèrne militar. 300 turista ku a pasa anochi den e stadion di fútbòl di Marítimo, a ser aloká den algun hotèl pafó di e zona di peliger. Brantwer te ainda tin hopi difikultat pa paga e kandelanan. Pa motibu di bientu fuerte i hopi huma no por hasi uzo di avionnan pa paga kandela. Ta sospechá un persona di 23 aña di a kuminsá e kandelanan i entretantu e ta arestá.


text:
Otro aña na januari SKOA ta cumpliendo oficialmente 50 aña di existencia. E ultimo añanan SKOA ta den un proceso di innovacion. Den cuadro di innovacion ayera Sra. Lisi Werleman-Paris y Joseany Geerman a anuncia cu SKOA lo cuminsa cu su proceso di inscripcion online.
Inscripcion
Nan a cuminsa keto bay dia 30 di november y e prome tanda di e inscripcion online aki lo core te dia 31 di januari venidero. Nan ta tuma un tempo pa procesa e informacion obteni y asina cuminsa ubica e muchanan. Despues SKOA lo bin cu e di dos tanda di inscripcion, unda e mayor por haci escogencia unda SKOA tin luga habri ainda.
E hecho cu nos ta bibando un pandemia pa causa di Covid-19 a haci pa SKOA sigui cu su innovacion riba tereno digital. Sra. Werleman-Paris kende ta funcionario di staf di SKOA a bisa cu nan ta consciente cu e proceso aki di inscripcion online ta tuma su tempo. Normalmente e proceso di inscripcion ta entre october y november. Pero nan kier a tuma un tempo prudente pa duna e servicio y tambe pa guia e mayornan den e proceso aki. Ademas nan tin 46 scol y e ta un proceso grandi pa hinca tur e informacion aki den nan sistema digital. Awor cu nan a inicia cu e proceso di inscripcion online nan ta spera cu esaki lo facilita e trabao aki.
Sra. Geerman kende ta atende cu e parti di administracion di alumno a duna mas detaye riba e procedura di e alumnonan cu ta bay di preparatorio pa scol basico. E otro procedura tin di haci cu alumnonan cu ta inscribi pa prome biaha. E ta e mucha cu tin 4 aña y cu ta saliendo for di un crèche drentando kleuterschool. Pa esaki e mayor mester subi e website di SKOA: www.skoa.aw unda e ta scoge e parti unda ta poni “inscriptie”
SKOA ta conta cu 46 scol cu un poblacion total mas cu 9.600 studiante. Cada aña nan ta ricibi un grupo di entre 800 pa 900 mucha cu ta drenta kleuter. E ta casi cantidad di kleuter pa scol basico. E ta alrededor di un total 2 mil mucha pa scol preparatorio y basico.
Nan tin 15 scol preparatorio, 25 scol basico, 5 MAVO scol y 1 scol special. Pa esunnan interesa riba SKOA su Facebook page ta wordo splica con e proceso di inscripcion online por wordo haci debidamente desde cualkier sitio. E mayornan no mester di un computer (PC) ya cu for di nan celular inteligente nan por haci’e, solamente Wifi bo mester tin pa haci e inscribi y aplica pa un cupo pa bo yiu pa e aña escolar proximo (2021-2022). Sra. Werleman-Paris a indica cu si tin algun inkietud di parti di e mayor, semper nan por tuma contacto cu SKOA pa asina haya asistencia.
Informacion y ayudo
Nan tin diferente plataforma di informacion cu e mayor por consulta libremente. Nan tin Facebook page di SKOA, pero tambe mayoria di scol tin nan propio plataforma digital. Tambe tur studiante di SKOA tin un e-mail account cu ta bira un canal di comunicacion di e maestronan cu e mayornan. Tambe e mayor por tin contacto directo cu scol di su yiu, logicamente manteniendo e regla di DVG. “E forma di contacto t’ey,” asina Sra. Werleman-Paris a declara ayera.
E pago tambe ta bay online via Arubabank so. Pero pa esnan cu no tin cuenta den e banco aki nan tin facilidad pa haci e pago na SKOA mes. Pa otro aña escolar nan lo busca otro solucion pa facilita e forma di pago di inscripcion.
Tambe pa e mayor cu tin problema financiero debi na e situacion cu nos ta pasando aden pa causa di e pandemia, tin diferente forma pa yuda nan. Un di nan ta e fondo crea pa diferencia instancia pa atende cu situacion di pago. Tambe SKOA ta ofrece areglo di pago. Igualmente tin scolnan cu di nan mes ta yudando e famianan den necesidad.
Rekisito
Sra. Geerman a enfatisa pa e mayor tene cuenta cu e inscripcion a cuminsa caba y ta bon pa nan haci e inscripcion di e yiu tempran. Ta importante pa e mayor haci esaki na tempo, vooral den e prome tanda di inscripcion pa bo por haya e scol di bo escogencia.
Asina e por haya e posibilidad di haya e scol cu e ta desea pa su yiu. Ya cu e di dos tanda di inscripcion online nan no por garantisa esaki. Pa e mucha cu ta sali for di scol preparatorio (kleuterschool) pa switch pa scol basico den nan caso mayornan lo bay ricibi un carta via scol entrante awe cu un splicacion con pa haci esaki.
Un rekisito exigi pa inscribi bo yiu tin di haber cu e AZV number di e mayor pa asina sigui cu e proceso di yena e informacion di bo yiu. Ora di cuminsa cu e proceso aki bo mester tene na man e carchi di AZV valido. Si e mayor no tin esaki, SKOA tin e app di AZV, caminda bo por download esaki. Pa esnan cu no tin AZV, mayornan mester cumpra un seguro valido pa aña escolar 2021-22. Tambe e mayor mester e papel di Censo. Bo por usa e paspoort di e mucha y/of tambe e acta di nacemento.
Sra. Geerman a bisa cu SKOA no ta nenga niun mucha oportunidad pa studia apesar cu nan status legal no ta na ordo. Den e caso aki mester presenta e paspoort di e mucha y nan tin cu cumpra un seguro valido mirando cu nan no tin AZV.
Tin caso cu e mayor no tin nan documento legal na ordo pa cumpra e seguro. Pero nan por haci uso di un famia di dje pa nan bira e persona di contacto pa cera un seguro escolar pa e mucha por inscribi pa bay scol. Sra. Geerman a bisa cu e seguro aki ta importante no solo pa e mucha, sino pa e mayor mes. Pasobra si algo pasa cu e mucha, bo tin e seguro di scol cu ta duna bo cobertura.
“Nos ta purba di yuda te na unda cu nos por. Nos a yuda hopi,” el a bisa. SKOA ta consciente cu e mucha aki mester di un enseñansa y si nan tin e cupo y luga den nan scol, nan ta man habri pa tuma nan.
Sra. Werleman-Paris a bisa cu e aña aki SKOA a haci apelacion na e scolnan pa baha e peticion di dianan di studio, mirando cu a perde varios dia na cuminsamento di e pandemia. “Te aworaki esey ta bayendo bon!.” el a bisa. Na inicio si nan tin tres periodo caminda nan ta haci un trayecto di profesionalisacion pa nan maestronan, y nan ta periodonan cu ta wordo informa adelanta, el a laga sa.


text:
Kralendijk- Awe a logra bakuná 200 hende na Boneiru kontra di Covid-19. Ta trata di e sifra mas haltu ku a logra riba un solo dia te asina leu.
Dr. Marian Luinstra-Passchier durante de rueda di prensa awe a konfirmá ku gobièrno ta bai hasi un intento di bakuná mas hende kontra pa dia kontra di Covid-19.
E dòkter a hasi un apelashon tambe riba hende pa registrá pa bakuná. “E ta nesesario. Protehá bo mes”, asina Luinstra-Passchier a bisa.
Lesa tambe:
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
PROMÉ MINISTER GILMAR PISAS huntu ku minister di hustisia shalten hato a RISIBÍ SEKRETARIO DI ESTADO I SEKRETARIO-GENERAL DI DEFENSA
PROMÉ MINISTER GILMAR PISAS huntu ku minister di hustisia shalten hato a RISIBÍ SEKRETARIO DI ESTADO I
SEKRETARIO-GENERAL DI DEFENSA
Willemstad – Promé Minister Gilmar Pisas huntu ku Minister di Hustisia Shalten Hato a risibí Sekretario di Estado di Defensa Christophe van der Maat i Sekretario-general di Defensa Gea van Craaikamp dia 9 di novèmber 2022.
E bishita aki tabata unu di kortesia kaminda e Sekretario di Estado i Sekretario-general a haña oportunidat pa sera konosí ku Promé Minister sr. Pisas i Minister di Hustisia sr. Hato.
Durante di e bishita a toka algun punto di interes komun ku tin di haber ku e kadena hudisial. E puntonan ku a keda trata ta e.o. e parti di kurso i trainingnan konhunto, puntonan ku ta rekomendá pa trata den e siguiente “vierlandenoverleg” ku e kuater Ministernan di Hustisia den Reino, koperashon i kordinashon entre e kuater paisnan den Reino i re-apertura di e frontera ku Venezuela, èts.
Promé Minister sr. Pisas a deseá e invitadonan un estadia plasentero na Kòrsou mirando ku ta e promé biaha ku nan ta bishitá Kòrsou.
E reunion no por a dura muchu debí ku djárason ta dia di reunionnan di Konseho di Minister.


text:
MINISTER COOPER A REUNÍ KU EMBAHADOR DI REINO HULANDES PA REPUBLIKA DOMINIKANA
MINISTERIO KONSERNÍ TRÁFIKO, TRANSPORTE I PLANIFIKASHON URBANO
MINISTER COOPER A REUNÍ KU EMBAHADOR DI REINO HULANDES PA REPUBLIKA DOMINIKANA
PUBLIKÁ RIBA 14 NOVÈMBER 2022
Willemstad – Minister Charles Cooper tabata tin un enkuentro di kortesia ku Embahador di Reino Hulandes pa Republika Dominikana, Sr. Frank Keurhorst dia 7 di novèmber 2022. Minister Cooper a hasi uso di e okashon aki pa trese diferente punto di importansia dilanti. Esakinan tabata relashoná ku konferensia titulá Latin America and Caribbean Cyber Competence Centre (LAC4), ku ta tumando lugá aktualmente na Santo Domingo. Kòrsou ta buskando un aliansa ku LAC4.
Gobièrnu di Kòrsou a instituí un grupo pa atendé ku seguridat sibernétiko. E grupo aki ta enkabesá pa Minister Cooper i e meta ta pa krea un struktura di seguridat sibernétiko pa Kòrsou, tantu pa gobièrnu komo pa sektor priva. Ta atendé ku seguridat sibernétiko, maneho sibernétiko, i krimen sibernétiko. E grupo ta konsistí tambe di Minister di Hustisia, Minister di Asuntunan General, i Minister di Gobernashon, Planifikashon i Servisio Públiko.
E promé paso di e grupo lo mester ta pa desaroyá un strategia sibernétiko nashonal i apuntá un outoridat sibernétiko nashonal. Den e kuadro aki, Minister Cooper a bishitá e konferensia CANTO, a reuní ku NCSC, i bishitá e evento HACKSHIELD. I awor, Minister Cooper ta partisipá tambe ta LAC4 na Santo Domingo.
E interes i ambishon ta pa Kòrsou bira un hub sibernétiko di LAC, i pa laga nos sentro di data bira un partner stratégiko di HACKSHIELD na Hulanda. Tur dos e aktividatnan aki lo por tin un spin-off positivo pa Kòrsou.
Pa por logra esaki, lo mester invertí fondonan pa por krea e struktura legal, desaroyá kapasidat, krea konsiensia, i ehekutá e strategia sibernétiko.
E siguiente paso lo ta ku Kòrsou ta aserká Straatsburg pa via di Konseho Europeo, Kòrsou por bira parti di e progrma OCTUPUS. Den esaki ta tene kuenta tambe ku fondonan ku tin mester pa por realisá e SDG’s ku World Bank pa pone na disposishon, entre otro pa subi e resistensia sibernétiko di paisnan
Loke ta importante ta pa Kòrsou tene kuenta, ku apesar di ta un isla chikitu, nos tambe por bira parti di inisiativanan i oportunidatnan internashonal.


text:
(NLTimes) – Psicologonan di studiante ta ricibiendo un cantidad grandi di studiantenan cu ta keda aumenta, ta pidiendo pa ayudo mientras cu educacion mas halto ta cera nan porta pa di tres biaha durante lockdown, NOS a reporta.
Psicologo di studiante Jerre Mijnarends a conta e noticiero cu e hendenan hoben ta bini na su persona cu kehonan di depresion y di straƱa nan cas. āNos ta purba bini hunto pa haya posibilidadnan pa studiantenan haya momentonan di felicidad. E perspectiva a ser kita for di e studiantenan,ā Mijnarends a bisa.
Studiantenan di scolnan primario y secundario por bolbe bek lesnan riba dialuna, pero studiantenan di educacion mas halto te ainda no a tende di ki dia ni ki tempo nan lo por ricibi les den persona atrobe.
āTin un expectativa cu bo dianan di studiante lo ta un di e periodonan mas bunita di bo bida unda cu bo ta crea memorianan bunita y bo ta pasa pret,ā Sociologo y docente di Literatura Arabico Mohamed El Hirech a bisa.
E falta di contacto social no a un problema cu por ser resolvi facilmente pa medio di contrata mas psicologo, Mijnarends a bisa. āBo por haya mas psicologo pero esaki no lo resolve e problemanan cu nos ta enfrentando. E lockdown ta keda, e lunanan scur tambe ta keda. E hecho ta keda cu e studiantenan ta den un fase vulnerabel den nan adolescencia unda cu nan ta mas debil pa cay den problemanan psicologico,ā Mijnarends a comenta.


text:
Kralendijk – Djaweps 5 di Ougùstùs 2021 den sala di pasangrahan a tuma lugá seremonia di naturalisashon. Shete persona a huramentá i seis persona a primintí dilanti di gezaghebber interino sr. Reynolds “Nolly” Oleana, ku esaki nan a haña e nashonalidat hulandes inkluso reglanan i deber i pasport hulandes.
Gezaghebber a trese dilanti ku e personanan aki ya tin sufisiente tempu bibá aki na Boneiru i ta kontribuí positivamente ku desaroyo di nos isla.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
MIDIMENT 'I WOWO
Nos optometristanan eksperensiá ta midi wowo pa tantu brel komo “contactlens”. Bo no mester traha sita!
Ademas, serka nos ta posibel pa laga midi bo asina yamá “oogdruk” i pa laga un optometrista wak kua tipo di “contactlens” ta pas ku bo wowonan.
Tur midiment’i wowo ta kompletamente grátis!
SVB
Ántes un dòkter di wowo mester a midi aseguradonan di SVB pa asina SVB supsidiá nan brel of “contactlens” parsialmente. Awendia esaki no ta nesesario mas. Es desir ku bo por laga midi bo wowonan mesora serka un di nos optometristanan.


text:
Informacion y update
Nos t'ey pa nos clientenan! E situacion di Coranavirus (COVID-19) ta evulocionando mundialmente, y e salud di nos empleadonan y clientenan ta di suma importancia. Nos ta trahando duro pa haci tur cos posibel pa ta bon prepara y ta cla pa por yuda na cualkier momento.
ANUNCIO IMPORTANTE
Na Aruba Bank N.V. nos ta haci tur locual ta na nos alcance pa sigura e bienestar di nos clientenan y nos empleadonan door di limita contacto fisico.
En conexion cu e elevacion di e medidanan segun e plan di maneho pa contingencia di e Coronavirus (COVID-19) di Gobierno y pa practica cautela, entrante Diaranson, 5 di Augustus, tur persona cu bishita sucursalnan di Aruba Bank na Camacuri, Hato, y San Nicolas, lo mester bisti un “mondkapje”.
Esaki ta aplicabel tambe pa personanan cu ta drenta den area di Self-Service na Camacuri y San Nicolas y lo permanece na vigor te cu proximo aviso.
Yama nos Contact Center na 527-7777 pa asistencia of bishita nos website pa mas informacion: https://arubabank.com/campaigns/corona-news
Aruba Bank ta anuncia extencion di asistencia pa cliente cu ta sigui mira bahada di ingreso debi na crisis di Covid-19
Aruba Bank N.V. ta sigui traha pa yuda clientenan cu a mira caida den nan entrada debi na e crisis di Covid-19.
E banco a anuncia su esfuerzo pa extende su asistencia na clientenan, individuo y negoshi, cu ta sigui mira bahada den na ingresonan.
Lo sigui evalua e asistencia temporal segun e situacion ta sigui desaroya den e proximo lunanan y lo diseña asistencia pa cada cliente segun su necesidad.
Nos tin comprension pa e presion financiero cu nos clientenan ta enfrenta y nos tey pa yuda.
Tur cliente cu ta sigui wordo afecta financieramente pa e crisis di Covid-19 por pidi asistencia aki: https://www.arubabank.com/plan-alivio-dos.
Clientenan comercial por tuma contacto cu nan account manager directamente pa ricibi asistencia.
Yama nos Contact Center na 527-7777 pa informacion of asistencia.
Cuminsando desde dialuna 25 di mei, Aruba Bank su sucursalnan na Hato, Camacuri y San Nicolas lo ta habri di 8:00 a.m. - 4:00 p.m.
You ask, we answer!Amid the situation of the Coronavirus (COVID-19), we are doing our utmost to keep our customers informed.
We are listing the most commonly asked questions here.
Aruba Bank N.V. ta reanuda servicio regular, na sucursal Camacuri, San Nicolas, y Hato, entrante dialuna 18 di mei 2020, di 8:00 a.m.-2:00 p.m.
Banco lo tin servicio dedica, solamente na pensionado (60+), di 8:00 a.m.- 9:00 a.m., durante promer siman di cada luna.
Banco ainda ta stimulando cliente pa uza opcion di online y di self-service y pa limita nan bishita na e sucursalnan. Cliente cu mester asistencia pa haci transaccion online, por haya asistencia na e Digital Lounge na Camacuri, San Nicolas y Hato. Por fabor schedule cita online uzando nos servicio di e-Appointment: https://www.arubabank.com/services/24-7-banking/e-appointment o yama nos Contact Center na 527-7777.
Asistencia pa e siguiente servicionan lo ta disponibel na e Digital Loungenan: Habri Cuenta (cliente existente y nobo), solicita pa/activa/usa Aruba Bank Online, solicita pa/download/usa e Aruba Bank App, haci pago di factura di utilidad, haci deposito instantaneo riba cuenta y credit card, haci solicitud pa prestamo, haci cambio den informacion personal, PIN, pidi carta di interes, pidi overdraft, y mas.
Banco a confirma cu un serie di medida di distanciamento social lo ta na vigor na tur sucursal. Esakinan ta inclui: marca di dos metro riba vloer, limitando e cantidad di cliente den sucursal na cualkier momento, y screen di Plexiglass instala recientemente na e tellernan y area di encuentro cu cliente.
E siguiente servicionan lo keda manera ta:
ASUNTO BANCARIO SEGUN CITA (BANKING-BY-APPOINTMENT)
• Cambia di denominacion, por traha cita entre 8:00 am y 3:00 pm, na 527-7930, 527-7984 o via Moneycenter@arubabank.com desde 8:00 am
• Pasa busca ABO token: segun cita entre 8:00 am y 3:00 pm via Corporate.banking@arubabank.com
• Acceso na Safe locker na Hato y San Nicolas por ser regla a traves di un cita entre 8:00 am y 3:00 pm via Safelocker@arubabank.com
DEPOSIT-ON-THE-GO
• Cliente cu mester haci deposito mas grandi cu AWG.10,000, o deposita moneda por haci esey via e facilidad di Deposit-on-the-go! na Hato. A pone borchi pafor pa guia bo (sigui e flechanan cora). Espacio pa parkeer ta disponibel dilanti di e facilidad di Deposit-on-the-go.
• Pa seguridad di nos clientenan e area tin monitoreo di camara di seguridad 24/7. Saco ta disponibel pa deposito, y mester tin nomber/fam, suma total di deposito y number di cuenta di e cliente. E sitio ta habri entre 8:00 am y 3:00 pm, cliente por traha cita tambe entre 8:00 am y 3:00 pm, na 527-7930, 527-7984 o via un email na Moneycenter@arubabank.com
CORPORATE BANKING
• Cliente di Corporate Banking por tuma contacto cu nan account manager directamente o manda un email na Corporate.banking@arubabank.com.
Pa mas informacion o apoyo por fabor yama Contact Center na 527-7777 of bishita www.arubabank.com/corona-news.
Lista di ATM
Nos tey pa yudabo! Durante di e situacion di Coronavirus (COVID-19), nos ta haci nos maximo esfuerzo pa mantene nos clientenan informa di servicionan cu nan por conta riba dje. Akinan nos ta comparti e lista di ATM cu lo permanece den operacion den e dianan nos dilanti.
Aruba Bank N.V. ta reanuda servicio di cahero na su filial na Hato, cuminsando diaranson, 6 di mei, 2020, di 8:00 a.m. te cu 11:00 a.m..
Cuminsando diahuebs, 7 di mei, 2020, servicio di cahero na Camacuri, San Nicolas, y Hato lo ta disponibel di 8:00 a.m. te cu 1:00 p.m.
Banco a cera e sucursalnan di Hato y Mainstreet luna pasa y desde e momento ey a encurasha clientenan pa uza opcion di banco online y di self-service y limita nan bishita na e sucursalnan di Camacuri y San Nicolas di 8:00 a.m.- 11:00 a.m.
Banco a confirma cu un gama di medida di distanciamento social lo ta vigente na tur sucursal.
Esakinan ta inclui marca di dos meter riba flur, limitando e cantidad di cliente den e sucursalnan na mesun momento, y screen di Plexiglass instala na e tellernan y den e areanan unda ta topa cu cliente.
Pa mas informacion por fabor yama Contact Center na 527-7777.
En conexion cu Bierna Santo y Pasco Grandi nos sucursal nan di Camacuri y San Nicolas lo ta sera, diabierna 10 di April y dialuna 13 di april, 2020.
Diasabra 11 april, nos CONTACT CENTER ta habri di 9:00am - 5:00pm
Diamars 14 di april nos lo ta habri bek di 8:00am - 11:00am
Awe nos a introduci 2 (dos) servicio nobo: Deposit-on-the-go y Banking-by-appointment pa duna sosten na su clientenan durante e crisis di COVID-19.
Cliente cu mester haci deposito di mas di AWG.10.000, o deposita moneda, awor por haci esey via e facilidad di Deposit-on-the-go! na Hato.
Borchi poni pafor ta duna guia (sigui e flecha cora). Lugar di parkeer ta disponibel dilanti di e facilidad di Deposit-on-the-go.
Pa seguridad di nos clientenan, e area tin monitoreo di camara di seguridad 24/7. Saco ta disponibel pa deposito, y mester tin e nomber/fam, suma total di deposito y number di cuenta di e cliente. E sitio ta habri entre 8:00 am y 3:00 pm, cliente por traha cita entre 8:00 am y 3:00 pm, na 527-7930, 527-7984 o via un email na Moneycenter@arubabank.com.
Asistencia adicional ta disponibel tambe a traves di e Banking-by-appointment nobo. Servicio ofreci na nos cliente ta inclui lanta placa, deposito, servicio di safe locker y busca ABO token.
• Lanta placa
Lanta placa mester tuma lugar via ATM. Den caso cu e cliente no tin un debit (ATM) card nan por contact Banco entre 8:00 am y 3:00 pm, na 527-7888, 527-7959 pa un cita.
• Deposito
Den caso cu cliente no por haci uso di e Smart Deposit Machine, nan por usa e servicio di Deposit-on-the-go situa na nos sucursal na Hato. E servicio aki ta disponibel pa deposito di mas di AWG 10.000 y deposito di moneda. Cliente por traha un cita entre 8:00 am y 3:00 pm, na 527-7930, 527-7984 o via Moneycenter@arubabank.com.
Peticion pa cambio di denominacion, cliente por traha un cita entre 8:00 am y 3:00 pm, na 5277930, 5277984 o via Moneycenter@arubabank.com desde 8:00 am
• Busca ABO token por regla segun cita entre 8:00 am y 3:00 pm via Corporate.banking@arubabank.com
• Acceso na safe locker na Hato y San Nicolas por regla a traves di un cita entre 8:00 am y 3:00 pm via Safelocker@arubabank.com
Pa informacion y pregunta por fabor yama nos Contact Center na 527-7777 o bishita nos website pa update y informacion.
Aruba Bank ta anuncia extencion di asistencia pa cliente cu ta sigui mira bahada di ingreso debi na crisis di Covid-19
Aruba Bank N.V. ta sigui traha pa yuda clientenan cu a mira caida den nan entrada debi na e crisis di Covid-19.
E banco a anuncia su esfuerzo pa extende su asistencia na clientenan, individuo y negoshi, cu ta sigui mira bahada den na ingresonan.
Lo sigui evalua e asistencia temporal segun e situacion ta sigui desaroya den e proximo lunanan y lo diseña asistencia pa cada cliente segun su necesidad.
Nos tin comprension pa e presion financiero cu nos clientenan ta enfrenta y nos tey pa yuda.
Tur cliente cu ta sigui wordo afecta financieramente pa e crisis di Covid-19 por pidi asistencia aki: https://www.arubabank.com/plan-alivio-dos.
Clientenan comercial por tuma contacto cu nan account manager directamente pa ricibi asistencia.
Yama nos Contact Center na 527-7777 pa informacion of asistencia.
Publica, 31 di maart 2020
Ariba diaranson, 1 di april, 2020, Aruba Bank N.V. su sucursal na San Nicolas lo habri solamente pa atende pensionado, cu cita, di 8:00 am- 1:00 pm.
Bishita nos website pa mas informacion y update frecuente.
Publica, 30 di maart 2020
Entrante 31 di maart, 2020, Aruba Bank N.V. su sucursalnan na San Nicolas y Camacuri lo ta habri di 8:00 am te cu 12:00 pm.
Lo permiti no mas cu 10 persona pa drenta den cada sucursal na mesun momento.
Nos ta urgi tur cliente pa haci uzo di nos servicionan di Online Banking, Aruba Bank App, ATM's, Smart Deposit Machines, areanan di Self-Service y Drive-Thru pa mantene distanciamento social.
Pa mas informacion yama nos Contact Center na 527-7777.
Pa medio di e comunicado aki algun informacion importante pa pensionado, pagonan di seguro, y tarheta di credito.
1.Tur pensionado cu tin cuenta na Aruba Bank N.V. y cu NO TIN Aruba Bank Mastercard Debit with Maestro por fabor yama 527-7777 pa regla e cobransa di pensioen pa dia 1 di april, 2020.
2.Aruba Bank N.V. lo duna un moratorio di 90 dia ariba pagonan di seguro pa clientenan di seguro di Aruba Bank N.V., na tur cliente cu no ta logra cumpli cu pagonan di seguro mensual. Solamente e clientenan cu no ta logra cumpli cu pagonan mensual, por manda un e-mail na Insurance@arubabank.com , conteniendo e informacion aki:
1. Number di cuenta di banco,
2. Nomber y Fam completo di cliente,
3. Number di Telefoon/Celular.
3.Cliente cu no por cumpli cu nan pago mensual (tin perdida di entrada) por manda un email na Creditcardalivio@arubabank.com, conteniendo e siguiente informacion:
1. Number di cuenta bancario;
2. Nomber y Fam;
3. Tipo di tarheta (Visa, Mastercard);
4. Ultimo 6 cifra di e tarheta di credito;
5. Un copia di un identificacion valido: rijbewijs, cedula of passport.
6. Un carta di bo dunador di trabou cu ta confirma bo perdida di entrada.
Peticion di cada cliente lo wordo atendi individualmente y lo wordo informa via email di e decision.
*Por favor tuma nota cu e tarheta di credito en cuestion lo wordo desactiva te ora cu reanuda pago y/of entrante 1 di juli (si ricibi pago).
Cliente cu si ta desea pa nan pago di tarheta di credito mensual (standing order) sigui, durante di april y mei, esaki lo continua automaticamente.
Clientenan comercial por tuma contacto cu nan Account Manager.*
Na Aruba Bank N.V. nos ta haci tur locual ta na nos alcance pa sigura e bienestar di nos clientenan y nos empleadonan door di limita contacto fisico. En conexion cu e situacion di e Coronavirus (COVID-19) y pa practica cautela nos a tuma e decision pa sera nos sucursalnan na Hato y Mainstreet, temporalmente, desde 19 di maart, 2020 te proximo aviso .
Tur nos ATM’s, Smart Deposit Machines y Night Depositories lo ta operacional manera custumber. Mientras cu nos ta limita nos acceso na nos sucursalnan, nos ta re-enforsando otro areanan pa por sigi brinda servicio na nos clientenan via nos Contact Center (527- 7777) y via nos website, pa cumpli cu distanciamento social.
Nos ta urgi nos clientenan pa usa e servicionan disponibel via Aruba Bank Online, Aruba Bank App, ATMs, servicionan via Drive Thru y areanan di Self-Service.
Sigui bishita nos aki pa mas informacion y update frecuente.
Masha danki pa e pasenshi y comprension.
Atentamente,
Gerencia,
Aruba Bank N.V.
Publica, 17 di maart 2020
Salud di nos comunidad ta na prome lugar.
Nos sucursal na San Nicolas lo ta sera awe for di 10:30am, pa motibo di limpiesa extenso. Nos lo ta na bo servicio diahuebs, 19 di maart, 8or di mainta. Nos servicionan di ATM lo reanuda despues di limpiesa.
Publica, 16 di Maart 2020
Nos ta sostene e mandato di Gobierno di Aruba pa mantene “Social Distancing”, Aruba Bank N.V. ta acepta un cantidad limita di publico na su sucursalnan na Camacuri, Hato, San Nicolas y Mainstreet.
Nos ta urgi nos clientenan pa haci uso di nos servicionan via Contact Center na 527-7777, Aruba Bank Online, Aruba Bank App, y servicionan via Drive Thru y Self Service.
Nos comunidad ta na prome lugar. Danki pa e comprension.
Bishita www.arubabank.com/corona-news pa informacion.
Publica, 13 di Maart 2020
Apreciable Cliente,
E situacion di Coranavirus (COVID-19) ta evulocionando mundialmente, y e salud di nos empleadonan y clientenan ta di suma importancia. Nos ta trahando duro pa haci tur cos posibel pa ta bon prepara y ta cla pa por yuda na cualkier momento.
E pasonan cu nos a tuma den consideracion ta:
•Haci limpi y desinfecta nos sucursalnan mas frecuente.
•Disinfecta areanan mas bishita cu mas frecuencia.
•Nos ta encurasha prevencion di contacto fisico, manera “handshake” entre cliente y empleado pa seguridad di tur dos partido.
Nos ta monitor anuncio y sigui instruccion di DVG di serca y implementa e mihor practicanan di Pan American Health Organization (PAHO/WHO). Esaki ta inclui e promocion di laba man y practicanan di higiene pa nos empleadonan y clientenan.
Sigui tur anuncio di DVG via nan Facebook page: https://www.facebook.com/desparuba/ pa keda na altura di tur desaroyo .
Danki pa e lealtad continuo.
Atentamente,
Gerencia
Aruba Bank N.V.


text:
Jeon ta lansa remix di e cancion “M’a Lag’e Caya” conhuntamente cu cantante di Curacao mihor conoci na su nomber Artistico Kevv.
Ken por a kere cu un simpel video di tik tok cu a wordo publica riba rednan social Awe 21 di Maart Jeon y Kevv ta lansa un videoclip hunto!
E storia na con e colabracion di Artistanan aki a yega na di graba e cancion ta uno remarcabel. No ta hopi tempo pasa Kevv a post riba su tik tok cu un simpel guitara su version di M’a lag’e Caya, un cancion ya conoci di Jeon su album Biggy Boy Forever.
Jeon un dia diripiente a ricibi yen di mensahe caminda varios persona a indic’e pa e wak e video cu Kevv a publica riba su tik tok personal. Ora cu Jeon a bin topa cu e video aki, e la gust’e asina hopi cu e la comunica cu Kevv y bise pa nan colabora riba e cancion hunto y traha un remix di dje.
Den un forma hopi spontanio e videoclip a wordo graba na Rincon na Boneiro.
Jeon a bula bai Boneiro 16 di Maart mainta trempan caminda e la topa cu Kevv y pasando den barionan, Rincon a toka nan na un caminda hopi special cu nan a dicidi esei lo ta e locacion cu e clip lo wordo graba.
Pa mas informacion bishita social media di Kevv y Jeon, por mira nan live na con nan a bin topa otro y graba e clip di M’a Lag’e Caya remix.
Jeon: https://www.facebook.com/arvanimuzic


text:
E hende muhenan cu a haya covid-19 ta nuestralisa anticurpa contra e virus den e lechi materno te hasta 10 luna despues di e infeccion, segun un investigacion presenta na un conferencia. Rebecca Powell di Hospital Mount Sinai na New York y su coleganan a analisa e muestranan di lechi materno di 75 muhe, cu a recupera di infeccion di covid-19. Nan a descubri cu 88 por ciento di e muestranan tabata contene anticurpa contra e virus SARS-CoV-2 y den mayoria di e casonan tabatin e capacidad di neutralisa e virus.
E investigacionnan presenta na Global Breastfeeding and Lactation Symposium dia 21 di september, a sugeri cu borstvoeding por yuda na proteha e babynan di wordo infecta cu covid-19. Ta conoci cu esaki ta e caso di otro enfermedadnan respiratorio manera influenza y pertussis. Mientras cu e muchanan chikito tin un riesgo menor di covid-19 severo cu e adultonan, alrededor di uno di cada 10 baby bou di un aña ta rekeri cuido hospitalario si nan ta infecta. E anticurpanan extrai di e lechi materno tambe por wordo uza manera un terapia pa e adultonan cu covid-19, segun Rebecca Powell.
For di estudio tambe a haya sa, cu mayoria di e muhenan cu a haya e vacunanan Pfizer/BioNTech of Moderna tambe tabatin anticurpanan specifico contra coronavirus den e lechi materno, pero nan a observa e nivelnan mas abou di anticurpa den e lechi di e muhenan, cu a ricibi e vacuna Johnson & Johnson. Esaki ta respalda e investigacionnan anterior, cu a sugeri cu e vacunanan pa e mamanan cu ta duna lechi di pecho por yuda proteha nan babynan di e infeccion di covid-19, aunke esaki ainda no a ser demostra di un manera concluyente.
Fuente: New Scientist


text:
Mi a wordo tilda di ta un sinberguensa pasobra mi a pone un post na unda mi a yuda un señora di edad yega na su rolstoel cu tanto e tabata spera. E comentario tabata cu awo cu ta eleccion ta core yuda! Mi reaccion tabata fuerte pero despues el a ponemi pensa. Berdad mi ta un sin berguensa? Mi ta lanta mainta, tin cuminda, tin trabou, tin un dak riba mi cabes y mi tin un famia feliz. Cuanto di nos no ta asina, cu nos ta biba den nos ambiente no sabiendo kico tin den cura di mi bisiña. Mi a wordo mustra cu cosnan ta bon na Aruba. Economia ta tremendo y e deuda astronomico cu nos ta aden ta pa stimula economia y nos futuro. Y mas cu tur cu e trabou no a caba, kier sigui mester 4 aña mas!
Nos hendenan ta contento pasobra miyones a wordo gasta den klinkers y asfalt pa asina no tin stof den nan cas , pero nos poder di compra a baha Banco Central ta señala y e placa no ta yega . A subi salario minimo pa asina nan biba cu dignidad aunke SER ta stipula cu pa un famia di 4 e entrada minimo mester ta 2500 pa asina nan por biba cu dignidad. Criminalidad a baha y nos pais ta hopi miho compara cu otro paisnan. Pero polisnan ta sclama cu no tin material, auto y autoridad pa actua y atraconan riba nos pueblo ya a yega un record.
Nos mester ta contento nos a haya un hospital nobo di mas cu 240 miyon pero nos cuido a wordo aleha di nos y nos mesun yiunan di tera cu a studia den region pa docter no mag traha. Nos educacion a mehora compara cu antes, pero e drop-out nan ta mas halto cu nunca y esnan cu no ta gradua ta sigui subi. Nos maestronan ta wordo menosprecia y cuponan pa scol no ta suficiente. Ta pone canchanan di voetbal den barionan pa asina mama por wak nan yiu hunga, pero deporte a wordo elimina di scolnan, barionan y tur facilidad deportivo a wordo neglisha.
Nos ta contento cu un green corridor di mas di 700 miyon florin na unda nos por primi gas pa cinco minuut, pero segun indicacionnan, mamanan soltero y 60% di nos ciudadanonan ta biba bou di e nivel di pobresa, no a haya ni un oportunidad pa un tereno pa construi nan cas , corda un vivienda social den 8 aña.
Nos grandinan ta contento pasobra tin lead light den nan bario pero no tin lugar pa nan ora nan no por yudanan mes mas. Director di Saba ta confirma esaki. Pa un simpel rolstoel, loke nan tin derecho riba dje, e caminda ta desconci y dificil. Ta papia di ta full green na 2020 y no por ni resolve nos problema di desperdicio y dumpnan ilegal y ta trapa riba tur ley di conservacion di naturalesa. Progreso pa crea cuponan di trabou pa nos yiunan di tera, pero ta permiti competencia inhusto laboral door di laga nos fronteranan hancho habri y negocia cu permisonan pa stranhero.
Mi mester tin berguensa di lanta y pensa cu loke nan ta pintado ta un cuadra di Picaso. Pero mi berguensa a caba, mi tin cu wak den cura di mi bisiña y realisa cu nos mester para pa nos Aruba y mas cu tur e calidad di bida di mi bisiña. Mi mester proteha e derecho di nan di por ta parti di e progerso y tambe tin un bida digno y cu calidad. Critica otro di ta sin berguensa no ta haci bo mes miho. Ami ta parti di e cambio, bo tambe POR ta. Mira e cura di bo bisiña y no para den e gras berde di bo mesun cura. Ami tin e potlood cora dia 22 di september mi berguensa a caba!!


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan relaciona cu e trabou di asfaltamento entre Rumbastraat 27 y 37 na Oranjestad lo tuma lugar diaranzon dia 12 y diahuebs dia 13 di juli.
Rutanan alternativo lo keda indica cu baricadanan y borchinan di aviso.
E trabou lo cuminsa 8:30 ‘or di mainta y ta programa pa caba 4’or di atardi ambos dia.
Ta pidi tur automobilista, negoshi y otro usuario pa tene cuenta cu e inconveniencianan cu lo por surgi pa cual nos ta pidi nos disculpa.


text:
Aumenta salario minimo… No ta resolve tur cos…
Cu interes nos a tuma nota di e analisis cu e partido opositor democrata cristian a presenta, encuanto e situacion di deterioro cu ta...
Ora nos hacie, ta bon… Ora nan hacie…
Den e dianan aki nos ta bolbe topa cu un situacion unda e dos partidonan grandi ta acusa otro di haci malo, mientras cu...
Plan strategico San Nicolas… No tāey ainda…?
Dos ministro a biaha pa Hulanda en busca di posibilidad āstrategicoā pa e area industrial di San Nicolas. Esey lo ta bon noticia, siempre...
Debe familiar mester… Combati cu educacion…?
Ministerio encarga cu asunto economico y desaroyo sostenible, a inicia un curso pa ciudadano pa siƱa administra nan finanzas mihor. Esey sigur ta algo...
Ta bay paga debe… Cual y cuanto…?
Nos mandatarionan principal a bay Hulanda pa bringa nan caso den e asunto di debe grandi cu nos tin cu Hulanda. Nos a expresa...
Elimina debe cu Hulanda… COHO no ta necesario mas…?
Ta parce nos un poco straƱo pakico de repente mester core bay Hulanda pa bay regla un asunto, cu ta programa pa atende otro...
Drecha Caya Grandi… Mas cu regla trafico…
Caya Grandi ta bay habri atrobe pa trafico. Esey ta bon noticia pa e comerciantenan di e caya cu pa hopi tempo mester tabata...
Ley di COHO… Ta morto…?
Nos ta haya e impresion cu pa di tantisimo biaha nos gobernantenan ta mas experimenta riba nan tereno cu e mandatarionan Hulandes cu ta...
Serlimar tāey pa keda… No ta bisa con…
Gobierno, den persona di nos ministro encarga cu Transporte, Integridad, Naturaleza y Asunto di Adulto Mayor, a trece e grato noticia cu Serlimar lo...
Desaroyo sostenible āfor… āDummies, pa expertonan…?
Regularmente nos por lesa o tende di mandatario, parlamentario, funcionario halto y expertonan den sector priva ta papia di desaroyo sostenible. Hopi biaha den...


text:
Kasi 2,500 aña pasá un maestro budista tabata kana huntu ku su disipulo den e region di Himayala. Ora nan a yega na un riu no profundo, pero ku un koriente fuerte, nan a mira un muhé ku miedu pa krusa bai e otro banda. E disípulo a kana pasa e muhé i i sin drei wak, rápidamente a krusa. E maestro a hisa e muhé i ku bastante difikultat a logra yega e otro banda. E muhé tabata gradesido i a kontinuá su kaminda. Mientras e maestro tabata kue rosea despues di e kruse, e a ripará ku su disípulo, silensioso, tabata wak’e ku menospresio. Nan a kontinuá nan kaminda i despues di mas ku 4 ora e disípulo no por a wanta mas i a èksplota puntrando: “Maestro, bo ta na altura ku ta prohibí pa mishi ku hende muhé?”. E maestro a kontesta: “Mi sa. T’ami mes a siñabo. Mi a kibra ku regla pa skapa e muhé su bida. Pero mi yu, ta 4 ora pasá ku mi a baha e muhé for di mi lomba. Dikon abo ta sigi karga su peso riba bo lomba”.
E historia ta un rekordatorio pa no keda pegá den pasado i sigi karga e peso di loke a pasa kaba i ku bo no por kambia. Saka lès di pasado pero no lag’é strobabo di biba bo bida i alkansá bo potensial.
Felis dianan di fiesta i kambio di aña.
Willemstad, Kòrsou


text:
ORANJESTAD (AAN): E homber K.R., ex agente di Polis, a presenta den Corte pa e caso penal cu Ministerio Publico a cuminsa contra dje pa difamacion di un funcionario di Polis.
All Stories
Fiscal ta mustra den Corte
Hues ta mustra cu Fiscal a faya den su investigacion
ORANJESTAD (AAN): Fiscal a baha pisa riba e sospechoso Daury Gonzalez Brito, kende Fiscal ta haya culpable di intencionalmente a hinca e dama H. varios biaha na su curpa y e dama V. na su braza.
ORANJESTAD (AAN): Diabierna di mainta 8.30 te den oranan di atardi, a tuma pa tratamento di e caso di asesinato di John (Poentje) Castro.
Defensa di abogado a convence Hues cu e victima a defende su mes
E victima a sufri un tiro den man
ORANJESTAD (AAN): Awe mainta e sospechoso Anderson Rasmijn (36) lo mester presenta den sala di Corte di Husticia pa awor trata e caso penal cu Ministerio Publico
Diesnuebe aña acumula di prison exigi pa grupo sospecha di a trafica casi 30 kilo di droga riba boto
ORANJESTAD (AAN): Fiscal a baha pisa Diabierna mainta riba un grupo di 4 homber, kendenan ta worde sospecha di a importa casi 30 kilo di droga.
Aunke cu Fiscal ta haya cu e sospechoso ta culpable di causa morto


text:
Weg Fontein – Diamars anochi den careda di 9:30 patruya di San Nicolas a bay un kleuterschool situa na Weg Fontein.
Na e sitio nan a ta papia cu e cabesante di e scol, cu a contanan loke a pasa merdia.
E ta entreganan tres bala di un arma di candela basta pisa.
Asina ela bin splica e agentenan, cu eseynan a wordo haya den oranan di merdia pa un werkster den baño di mucha homber, rond di 1:45.
E balanan tawata di e modelo Magnum 357.
Agentenan a avisa BFTO (departamento tecnico di polis ), pa haci mas investigacion.


text:
Staff
Taïxa G. Fernan – Office Manager
Taïxa ta traha fo’i augustus 2020 na Triple A Attorneys komo mènedjer di ofisina, resepshonista i sekretaria. Taïxa a terminá su estudio di trahadó sosial na University of Curacao. Komo mènedjer di ofisina, resepshonista i sekretaria Taïxa ta e promé kara I persona di kontakto ku klientenan ta topa. Taïxa ta traha su trabou ku hopi entusiasmo p’asina klientenan por sinti nan bon. Sea ta na entrada di nos kantor òf telefonikamente.
Taïxa ta dominá tantu Papiamentu, Hulandes komo Ingles i Spaño.
Nadia de Koning – Paralegal
Nadia a kuminsa komo stazjère na Triple A Attorneys na aña 2021 i a gradua ku su bachelor. Na momentu ku Nadia a terminá su periodo di stazje, Nadia a kuminsa su karera na Triple A Attorneys, kaminda e ta traha komo “Paralegal” for di yanüari 2022. Na e momentu akí Nadia ta hasiendo su estudio di Master na Universidat di Kòrsou.
Nadia ta dominá tantu Hulandes, Papiamentu komo Ingles
Alba Felipa – Atministradó
Alba a djòin e tim di Triple A Attorneys na ougùstùs 2019 komo administradó finansiero riba e departamentu di finansia. Alba ta responsabel pa tur transakshonnan ku wòrdu hasi, sòru pa faktura, incasso i “payroll”. Alba tin mas ku 30 aña di eksperiensia bankario i ta ehekutá su trabounan diario ku sumo plaser.
E ta dominá e idiomanan Papiamentu, Hulandes, Ingles i Spaño.
Lina Ramirez Puerta – Office Assistant
Lina has been our cleaning lady for quite a few years now and thanks to her, our office is always Triple A clean. Furthermore, Lina makes and serves the best coffee and tea of Curacao. Lina speaks Spanish and Papiamento.


text:
ORANJESTAD; E mandatario di Enseñansa ta amplia riba trabounan duro cu ta tumando luga tras di cortina entre otro; un proyecto interesante ta pa modernisa y traha leynan cu falta pa cu enseñansa.
Proyecto di leynan; Minister Endy Croes a splica cu durante ‘stakeholders meeting’ por a tuma nota cu varios ‘stakeholders’ a hancra den nan ‘position paper’ cu nan a entrega na Formador e cuestion di leynan di enseñansa anticua y leynan cu falta. Na e momentonan ey su persona no tabata na haltura kende lo ricibi dicho cartera y a pone solamente algun “kenteken” di locual a resalta. Ta na momento a bira conoci cu ta su mesun persona lo bay ta encarga cu e cartera aki mesora a haci mas tarea y repasa e ‘position papers’ di esnan den e veld di enseñansa pa asina duna oido y contenido na nan preocupacionnan. Berdaderamente por tuma nota cu por ehempel Landsverordening Kleuteronderwijs ta data di 1992, Basisonderwijs di 1989, Hogeronderwijs di 1988. Algun di nan a wordo ahusta un poco aki aya. Por a tuma nota cu Beroepsonderwijs no tin un Landsverordening. Voortgezet specialonderwijs no tin un landsverordening. No tin Landsverordening WOT (Wet Onderwijs Toezicht), asina por sigui menciona hopi preocupacion valido di e veld. Basa riba e informacion y deseo di e veld aki Minister Endy Croes a logra avansa den preparacion con pa “tackle” esaki na e miho manera posibel. Pues a encarga un ekipo di profesional cu lo dedica solamente na revisa, modernisa y traha leynan cu falta incluyendo nan ‘memorie van toelichting’ y asina den proximo 1 aña y mei presenta un contexto nobo di diferente ley y laga nan cana nan trayecto y ohala den 2 aña di tempo por tin un aprobacion na Parlamento pa asina e trayecto aki por ta tras di lomba. Enseñansa lo sali gana cu esaki. Den luna di Januari 2022 lo bay duna splicacion concreto alrespecto tur e preparacion cu a wordo haci y e plataforma cu a wordo forma di expertonan cu lo ta encarga cu esaki.
Mas ehempel di IPA y Universidad: IPA (Instituto Pedagogico Arubano) ta un instituto publico riba nivel di HBO cu ta wordo subsidia door di gobierno. IPA ta un ‘hoger beroepsgerichte opleiding’ dirigi riba preparacion di docentenan. Entre otro IPA ta prepara docentenan pa primaironderwijs esta (kleuter y basis) y docentenan pa voortgezetonderwijs. Alaves IPA ta brinda curso di PDG (Pedagogisch Dedactisch Getuigschrift) pa cursistanan cu a haci ‘deeltijdopleiding’ kendenan por haña nan ‘getuigschrift’ y ta wordo capacita pa por duna les dilanti klas.
UN: (Universidad di Aruba) ta un instituto academico cu ta brinda les den diferente ‘faculteit’. Entre otro Faculteit di Rechten, Financieel Economische Faculteit, Hospitality and Tourism Management Studie, y Faculteit di Arts and Science.
IPA actualmente ta cay bou di ley di Landsverdening Voortgezetonderwijs mientras Universidad di Aruba ta cay bou di Landsverordening Hoger Onderwijs. Pues dos institutonan ambos subsidia pa gobierno y ambos hoger onderwijs unda cada un ta resorta bou di un ley diferente. Esaki sigur Minister Endy Croes kier corigi pero alabes lo ta di suma importancia pa mira den ki forma e dos institutonan aki por forma un ’joint venture’ of acuerdo di trabou mas comun y estrecho unda un por sostene e otro pa asina Aruba na final di dia sali gana cu un miho producto y resultado posibel. Manera nos a bin ta propaganda cu union ta haci forsa. Todo caso lo cuminsa cu revision y modernisacion di nos leynan dentro di corto cual lo bira un trayecto largo pero cu determinacion cu nos ta logra esaki den e tempo cu nos a defini.


text:
Kralendijk – Spesialmente pa e aña eskolar nobo, Entidat Públiko Boneiru ta lansa e kampaña Ban Skol Bèk#BONBAKUNÁ. E kampaña ta konsistí di entre otro dos video, poster, i enkuentro informativo pa hóben i mayor. E kampaña ta kuminsá e siman akí ku lansamentu di e promé video djaweps 19 di ougùstùs 2021.
E kampaña ta dirigí riba hóbennan den e edat di 12 pa 18 aña. E departamento di Salubridat Públiko ta kontentu ku te ku awor 32 % di hóbennan den e grupo di edat ei a pasa minimalmente ún angua. E variante delta di e vírùs di corona ta plama rápidamente bou di hóben. P’esei spesialmente pa nan a organisá un kampaña.
Den e videonan entre otro ta bin na palabra hóbennan ku ta bai skol, mayor, i un dòkter di pulmon. Nan ta konta di nan eksperensianan ku COVID-19.
Den lunanan ougùstùs i sèptèmber ta organisá e enkuentronan informativo pa hóbennan i nan mayornan. Den futuro serkano por usa e lema Ban Skol Bèk#BONBAKUNÁ tambe komo kuadro pa un foto di profil riba Facebook.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text: WILLEMSTAD- 15 di mei 2015 –Resientemente e kampaña publisitario #MijnCuraçao kondusí pa Ofisina di Turismo di Kòrsou (CTB) na Europa a keda nominá pa SABRE awards den e kategoria di bloggers. E strategia ku a keda usa den e kampaña aki ta ku a usa komo partner un asina yama travel blogger pa e bira un tipo di reportero pa Kòrsou. E reportero aki tabata klave den e strategia no solamente paso e ta kompartí online su eksperensianan via medionan sosial pero tambe paso su programa di dia tabata konsistí di kompartí tep i publiká historianan ku e ta risibí via medionan sosial di personanan lokal i biaheronan. Meta di esaki tabata pa inspirá i lanta kuriosidat di potensial bishitantenan pa asina nan por skohe Kòrsou komo nan próksimo destinashon pa vakashon. E premiashon lo tuma lugá dia 19 di mei próksimo na Londen. SABRE Awards, e kompetensia di awards mas grandi den industria di publisidat ta rekonosé ekselensia den programanan publisitario.


text:
Kralendijk- Den un video riba feisbuk ku a keda kompartí den transkurso di djaweps, diputado Den Heyer a hasi un apelashon riba habitantenan di Boneiru pa keda kas, si no ta nesesario pa sali.
Segun Den Heyer a bisa, ménos un hende sali for di su kas, ménos chèns tin ku lo pega ku òf plama e virus di Corona.
‘Ora di bai hasi kompras, dentra supermarket, kumpra loke bo tin mester i sali bai bo kas. No bai para kombersá ku otro hende’, asina Den Heyer a konsehá. Den Heyer tambe a referí na otro tiendanan di importansia ku ta keda habrí. ‘E idea no ta pa bo pasa wak ki pòchi di mata nobo tin òf ki kos nobo leuk nan a haña, pero di kumpra algu di nesesidat, manera un kranchi nobo’, segun Den Heyer a bisa.
Kaya
Ámbos Den Heyer i gezaghèber Edison Rijna ta di opinion ku tin mas hende riba kaya, ku ta estriktamente na nodi. Ámbos ta hasi un apelashon riba hende pa keda kas mas tantu posibel. Den Heyer tambe a hasi un apelashon riba hende pa no sinta warda medida ku ta bin di ariba, esta gobièrnu.
Den Heyer a splika ku, komo mama di dos teenager ku e tin ku tene na kas, ku no ta nada fásil. ‘E ta nesesario pa un temporada. Ban hasiele huntu. Mi sa ku nos por’, asina Den Heyer a konkluí su mensahe.


text:
WILLEMSTAD- 28 di yüli 2020 – Ofisina di Turismo di Kòrsou (CTB) e siman aki a lansa un mini seri online bou di e nòmber “The Dushi Stay Reporter”. Despues di reapertura di nos frontera pa algun pais dia 1 di yüli último, CTB huntu ku e vlogger lokal Ramsay Soemanta a desaroyá un seri online dibertido ku ta konsistí di 10 episodio pa asina kompartí e manera nobo pa biaha pa Kòrsou. Na mes momentu ta enfoká tambe riba eksperensianan seif den e era nobo aki di COVID-19.
Ku asistensia di partnernan lokal, Curaçao Airport Partners i sektor privá, Ramsay a sá di kapta kon e industria di hospitalidat a prepará pa yegada di bishitantenan basá riba e protokòlnan ku ta karga e seyo ‘A Dushi Stay, the Healthy Way’. Ta trata aki di e protokòlnan ku a keda desaroyá den kolaborashon estrecho ku Ministerio di Salubridat Públiko, Medio Ambiente i Naturalesa (GMN), Ministerio di Desaroyo Ekonómiko (MEO), Curaçao Civil Aviation Authority (CCAA) i sektor privá.
E seri kual lo keda kompartí via CTB su plataformanan sosial; Facebook, Instagram i YouTube, lo mustra aventuranan di Ramsay rònt nos isla na momentu ku e ta bishitá atrakshonnan, restorantnan i ta embolbí su mes den diferente eksperensia lokal. Miéntras e ta topa i ta entrevistá turistanan ku tei aktualmente di vakashon riba nos pais riba nan eksperensia ku Kòrsou. E propósito di e seri ta pa mustra ku Kòrsou ta habrí pa turismo i ta un destinashon kaminda ku e turista por sintié sigur miéntras e ta disfrutá di su vakashon.


text:
Oranjestad-E discucion di si CFT mester bin of no a bira un discucion politico enbez di un discucion di con pa haya miho conseho, tene control y duna responsabilisacion riba maneho financiero di nos pais. E discucion riba CFT no a keda entre gobierno di Aruba y Hulanda. Ela bira uno entre MEP y PDR cu ta na fabor di CFT y su medidanan. Na otro banda AVP cu kier hiba un maneho financiero, economico y social pa mantene crecemento economico, sigui crea cupo di trabou y mehora forsa di compra. AVP ta na fabor pa reforma aparato di gobierno y baha gastonan publico, pero na un forma cu no ta crea inseguridad pa servicionan di gobierno of pa empleo di trahadornan. E ehempel di con CFT a traha na Corsow y Sint Maarten ta duna motibo pakico AVP no kier e rol cu CFT kier hunga. Cifranan real ta mustra cu apesar di e saneamento di debe di Corsow y Sint Maarten, bou di CFT e desaroyo economico, creasion di cuponan di trabou, e nivel di inversion y e desaroyo social a keda atras. E meta y maneho di gobierno Hulandes di austerisa pisa, di kita hende foi trabou sin wak e consecuencianan, ta bisto den e maneho y consehonan di CFT. AVP no kier un CFT asina. AVP ta na fabor di un organo independiente pa analysa y duna conseho riba maneho financiero y economico di nos pais cu ta yuda soluciona problema. Mescos cu semper Aruba tabata tin un organo independiente y critico riba tereno di legal (= Raad van Advies). Di e mes un forma AVP kier un organo – critico, independiente di politica, cu experticio incuestionabel – pa analysa y duna conseho riba tereno financiero y economico.
TAREA Y TERENO
E tarea di e organo independiente aki mester ta mas cu solamente analysa entrada y gasto di gobierno y bisa con pa drecha esaki. Gobierno no ta para los di comunidad y economia di nos pais. Kico cu gobierno haci of keda sin haci ta afecta economia, mercado laboral, inversion y bida social di nos pais. Kier men cu un organo cu ta djis wak entrada y gasto di gobierno, sin wak e consecuencia di esaki y sin wak e rol di gobierno den un comunidad chikito, pa stimula economia y mehora calidad di bida pa tur hende, no ta traha realistico. Wak e consecuencianan di e trabou di CFT na Corsow y Sint Maarten.
E organo cu AVP kier ta un FISCAL COUNCIL manera tin na hopi pais y den e forma cu IMF ta propone. E tarea di un organo asina ta pa analysa tur cifra financiero, economico, laboral y social y pa conseha gobierno riba su maneho financiero teniendo cuenta cu e consecuencianan pa economia, empleo/desempleo, calidad di servicio di gobierno y su consecuencianan pa bida di tur sector den comunidad. Un organo manera AVP kier ta uno cu ta contribui cu analysisnan critico y cu ta sigui desaroyonan den pais continuamente y hala atencion di gobierno ki ora cu ta necesario. E mester ta un organo cu ta presenta diferente scenario di maneho y nan consecuencianan. E ta un organo cu ta presenta alternativanan pa solucion. Esaki ta un organo cu ta contribui na maneho. No uno cu ta crea inseguridad. AVP kier un organo independiente, critico, cu bista amplio riba desaroyo di comunidad y cu ta haci mas cu solamente check cifranan.


text:
Training ‘Educa cu Cultura’ pa team di MANA
Training ‘Educa cu Cultura’ pa team di MANA
Na luna di oktober ultimo, director interino di Museo Arqueologico Nacional di Aruba (MANA) a organisa un tayer pa personal di e museo. E training aki a tuma luga den auditorio di MANA.
E training tabata bou di guia di Lupita Gil, ex-director di UNOCA y actual miembro di UNOCA, Ray-anne Hernandez actual director di UNOCA y Ruby Eckmeyer, kende ta e specialista pa e programa di cultura na secretariado di Comision Nacional pa UNESO di Aruba.
Meta di e training ta pa introduci varios terminologia cu ta uza ora ta trata di un maneho di cultura y tambe pa haya informacion di e contenido di e maneho integral di cultura di Aruba y su relacion cu e metanan pa Desaroyo Sostenibel (SDG) di Nacionnan Uni.
E tabata un training interactivo, den cua e participantenan por a intercambia idea y experiencia. Reaccion di e participantenan tabata hopi positivo y nan a pidi pa den futuro continua cu mas training. Nan a trece dilanti e importancia pa intercambio di informacion y di e colaboracion di trabou cu otro profesional den e sector di cultura.
Den cuadro di e programa Culture and Arts Education di UNESCO por spera den futuro mas riba tereno di educacion cultural na Aruba den colaboracion cu e diferente instancia y organisacionnan. Pa e museonan na Aruba entre otro lo bay prepara organizacion di diferente mas training


text:
Oposicion a keda 7 dia sin traha pero a come y cobra riba “stif” di Parlamento
Secretario General di MEP a analisa e postura di oposicion y e smoesje infantil cu nan a bin cune siman pasa momento a trata presupuesto 2023. Coalicion tras di un tremendo trabou di Minister Xiomara Maduro y Minister Evelyn Wever – Croes a percura pa cana e caminda corecto y a entrega presupuesto na tempo esta pa 1 di september di acuerdo cu ley. Pa masha hopi aña esaki no tabata e caso. Asina e ley a cana su caminda a traves di DWJZ y Raad van Advies pa por yega Parlamento na tempo y wordo trata conforme ley esta e aña aki.
Oposicion su smoesje y wega ta bari for di mesa:
Lider nan di Fraccion di Oposicion (AVP, Accion 21 y MAS) ta di opinion cu CAFT tambe mester duna un conseho (banda di Raad van Advies) prome cu presupuesto wordo entrega na Parlamento. Esaki 100% no ta berdad y no ta e caso y tanto DWJZ y propio CAFT a bari esaki for di mesa. Artikel 10 di LV LAFT ta splica e proceso hopi cla. CAFT ta duna advies riba un presupuesto aproba pues despues cu e pasa den Parlamento y Artikel 11 y 12 di LAFT ta regla e trayecto di conseho pa cu esaki alabes ta regla e posibel consecuencia riba e contenido di e presupuesto. No obstante cu oposicion a wordo splica tur esaki door di expertonan, oposicion a scoge pa hunga un politica barata y sin contenido y a keda 7 dia sin drenta sala di Parlamento pa e debate cu a wordo hiba ampliamente riba presupuesto 2023.
Keda sin traha 7 dia pero a come y cobra riba “stif” di Aruba:
Oposicion tabata yega trabou firma lista di presencia pa asina nan haya derecho riba un cuminda como cu e reunionnan ta dura normalmente rond 12 ora pa dia. Oposicion ta bay sinta bebe coffee otro banda di caminda entre otro na Starbucks unda nan a wordo mira varios dia pa varios ora. Den break rond merdia oposicion ta drenta edificio di Parlamento pa reclama nan cuminda y ta bay sinta come hunto pa despues bandona Parlamento bek. Nos ta lamenta e hecho aki masha profundo. E homber chikito si e tuma esaki como ehempel (voorbeeldfunctie) sigur su hefe lo desconta su dianan di trabou for di su salario y te hasta lo kite for di trabou. Pues e homber chikito no por actua deshonesto manera oposicion. Pueblo mester exigi pa oposicion deposita 7 dia di salaris na comunidad por ehempel Casa Cuna of Imelda hof. Inaceptabel e actuacion infantil di oposicion. Finalisando oposicion en blok a actua di e manera aki pa sostene AVP pa asina desvia e atencion di e caso di Benny kende henter e mesun siman ey tabata den corte y pa evita cu pueblo haya sa mas di e corupcion historico di Benny y AVP. Pa e rason aki AVP a bini cu e strategia pa no drenta sala di Parlamento y MAS y Accion 21 manera dos carne sin rumbo a cay den AVP su wega. Tristo pero ta bon pa pueblo sa y pueblo mes lo percura pa nunca e combinacion aki ( coalicion di oposicion) no lo haya oportunidad pa maneha e pais aki. Nunca pero nunca “mas” ni MAS ni Accion 21 y sigur NO AVP!


text:
Segun instituto di investigacion brasileño, e casonan di covid-19 ta aumentando den e poblacion mas hoben di Brasil. “E pais ta haya su mes den un situacion di colapso di salud. Na mesun tempo e pandemia ta afecta grupo di edad di 30 pa 39 aña, 40 pa 49 aña y 50 pa 59 aña di edad, esaki ta publica pa Fundación Oswaldo Cruz de Brasil (Fiocruz).
Durante e prome parti di e lucha di Brasil contra e coronavirus, tabata hendenan di edad kende tabata esnan cu tabata bira malo pa covid-19. Pero for di e comienso di e di dos ola di covid-19 na november 2020 na Brasil, e demanda di servicio di salud a aumenta pa pashent hoben.
E informe nobo ta analisa dato semanal di ministerio di salud di e pais for di 1 january te cu 13 di maart 2021. Nan a haya un aumento di mas di 500% na infeccion entre persona di 30 pa 39 aña di edad. Tin un aumento di mas di 600% entre 40 pa 49 aña di edad y mas di 500% ta pa persona di 50 pa 59 aña di edad.
Aunke e number ta cada bes mas halto pa esnan mas hoben infecta cu e virus, e morto pa covid-19 ta aun mas comun den persona mayor di edad. E analisis nobo ta pidi pa Brasil lucha pa contene e pandemia y awo cu e variante local di coronavrius (P.1) ta arasa den e pais.
E president di Brasil, Jair Bolsonaro, a cambia seis minister, inlcuyendo funcionarionan encarga cu defensa y asuntonan di exterior, despues di destitui oficialmente e minister di salud siman pasa. Brasil a confirma mas di 12.573.615 caso for di cuminsamento di pandemia y 313.866 morto relaciona cu covid-19.
E ministerio di salud na Brasil ta anuncia cu a confirma mas di 100.000 caso nobo di covid-19 den solamente un dia. E cifra mas halto di e pais for di e cuminsamento di pandemia.


text:
E gobierno di Mexico a publica un informe cu ta revela e number di morto pa covid-19 na e pais, caminda ta yega na cantidad di 321.000, den comparacion cu e total di 201.429 morto cu ta raporta, esey ta indica cerca di un 60% mas di e number oficial.
For di cuminsamento di e pandemia te cu 14 februari di 2021, tabatin 294.287 morto pa covid-19. For di 15 di februari a tene 27.223 morto adicional pa covid-19, segun analisis y data di ministerio di salud.
Un total di mas di 321.000 morto pa covid-19, e cifra ta refleha cu e number di morto pa e malesa na e pais ta casu un 60% mas di e number oficial. Segun e informe, exceso di morto ta di 417.002 for di cuminsamento di pandemia y 70.6% di esnan relaciona cu covid-19.
E exceso di morto ta determina pa e number di morto observa den comparacion cu e number di morto na e datonan anterior. Segun e dato, e number di fayecido di Mexico lo ta superior cu esun di Brasil y pone e pais na e di dos luga, despues di Merca.


text:
Andin Bikker: “Ami no ta kere cu Alonso Tromp tin un caso”
Cuminsamento di siman Camara di Comercio a manda un carta pa Alonso Tromp caminda basicamente a nenga di inscribi su peticion pa cambio di...
Booshi Wever di UPP: E “paniekvoetbal” di coalicion mepRAIZ di awe cu nos por...
E conferencia di prensa di awe, duna door di ministernan Maduro y Arends, den presencia di e coleganan minister cu ta na Aruba, ta...
Parlamentario Alan Howell (POR): Loke habitantenan kier sa ta cual ta e solucion pa...
Parlamentario Alan Howell den sala di Parlamento durante reunion publico tratando e tema di Parkietenbos y e insinerado chikito, a indica cu e temanan...
Minister di Finanzas, Xiomara Maduro (MEP): Mike a corta sinta y awo Pueblo tin...
Den e encuentro publico na Parlamento diahuebs ultimo, Parlamentario Eman a hiba palabra splicando cu Raad van Advies y CAFT a fada cu Gobierno,...
Parlamentario Endy Croes (MEP): Ministerio Publico ācome inā; Benny Sevinger y caso Avestruz ta...
Parlamentario Endy Croes ta sintiendo e preocupacion den pueblo siman tras di siman ta evolucionando birando dia pa dia mas grandi. Fin di siman...
Parlamentario Endy Croes (MEP): Quanten LLC por haci Refineria un realidad; Renoba, opera 235...
Parlamentario Endy Croes a sinti cu AVP, Mike de Meza y Marlon Sneek na un manera desespera ta ataca Refineria ( doƱonan di Quanten...
Reunion cu stakeholdersnan pa e parada nacional di luz Ā a tuma lugar den bon...
E ultimo preparacionnan Ā ta tumando luga pa e Parada Nacional di luz di diasabra awor. Den cuadro di esaki Minister di Cultura hunto cu...
Parlamentario Hendrik Tevreden (MEP): Nos mester sigui mantene e disciplina casonan do COVID19 ta...
Parlamentario Hendrick Tevreden ta kere cu nos no a yega ainda, pero nos ta riba e bon caminda pa bolbe domina e casonan di...
Parlamentario Endy Croes (MEP): āIndicadornan ta mustra cu Aruba lo bay tin un aƱa...
Parlamentario Endy Croes deseando henter pueblo un biaha mas un feliz entrada di 2020. Nos a yama ayo na aƱa 2019, un aƱa cu...
Parlamentario Endy Croes(MEP): āPeticion di Fraccion di MEP pa extende FASE cu 3 luna...
Durante conferencia di prensa semanal di Fraccion di MEP Parlamentario Endy Croes a felicita Prome Minister Evelyn Wever Croes, Minister Glenbert Croes y henter...


text: Diahuebs mainta a drenta informe di cu un persona a cay for di dak y ta herida na Catiri, mesora a dirigi tanto polis como ambulans na e sitio. Na yegada di e patruya a nota cu ambulans ya caba tabata na e sitio y a bin compronde cu e victima no a cay for di dak pero for di un trapi di menos di 2 meter. E tabata drechando e pleister di e muraya na momento cu ela perde balans y a bini abao. E victima tabata tin dificultad pa hala rosea ambulans a atende e victima y a transporte mesora pa hospital.


text:
Katoliko
Covid-19: Vatikano ta publiká un kontenido tokante vakuna
Ary Waldir Ramos Díaz
E Komishon Vatikano Covid-19 a prepará un material ku rekursonan tokante vakunashon pa kontrarestá desinformashon
Pa kontrarestá desinformashon i teorianan di konspirashon, e Komishon Vatikano Covid-19 a prepará un kontenido di rekursonan tokante vakuna Covid-19
E material tá diseñá pa yuda pastornan di parokia i e personal di ofisinanan diosesano i di e organismo si salú i servisionan sosial.
E rekursonan pa lidernan di Iglesia tambe ta presentá informashon útil tokante e vakuna COVID-19 pa diverso públiko, rekursonan pa apoyá preparashon di predikashi, sitanan relevante di Papa Francisco, enlasenan na informashon útil i mensahenan kòrtiku pa sitionan web, boletinnan parokial òf otro medionan di komunikashon.
E Guia ta diseñá pa yuda komunidatnan lokal ku informashon verifiká.
E kabina di direkshon di e Komishon Vatikano COVID-19 ta konsisti di monseñor Bruno Marie Duffé Sekretario, kardinal Peter K. A. Turkson (Prefekto i saserdote Augusto Zampini (Sekretario Athunto).
E kontenido ta konsistí di notanan resien tokante vakunanan kontra COVID-19; Preguntanan klíniko, guia familiar tokante Coronavirus; ehemplonan di kontenido pa retnan sosial; enlasenan na rekursonan òf sitionan web eksterno ku ta ofresé mas informashon sientífiko i sanitario, entre otro.
Inkietutnan moral
E Komishon Vatikano Covid-19 ta presentá materialnan ku ta yuda reflekshoná alrededor di inkietutnan moral i étiko respekto na e vakunanan kontra e vírus.
Asina mes, e ta publiká algun nota ku por yuda na kontestá preguntanan tokante moralidat di uso di algun vakuna kontra COVID-19 i e kuestionnan étiko relashoná ku su desaroyo i distribushon.
Respekto e moralidat di uso di algun vakuna kontra Covid-19, e Kongregashon pa e Doktrina di Fe ya a pronunsiá dia 21 di desèmber 2020.
Vakuna pa tur hende
Entretantu, ta posibel eksplorá e 20 aspektonan pa un mundu mas hustu i saludabel di e komishon Vatikano COVID- 19 i e Pontifisio Akademia pa Bida, 29 desèmber 2020.
E nota akí ta aserká temanan i prioridatnan ku ta surgi den distinto etapanan di e proseso di vakunashon, for di investigashon i desaroyo te na e patèntnan i e eksplotashon komersial, pasando dor di aprobashon, distribushon i atministrashon.
Papa Francisco na vários okashon a invitá na tuma medidanan urgente pa akseso na e vakunanan kontra el COVID-19: «Ningun hende mester keda ekskluí».
Katoliko
Papa Francisco ta pidi saserdotenan “ser adikto na e enkuentro ku Hesus” i no na e selular
Djaluna 28 di novèmber 2022 Papa Francisco a risibí den oudiensia e miembronan di e Colegio Pío Latinoamericano, na kende el a pidi pa evitá el selular i no lubidá “d bolbe na djE, kada anochi, despues di un fis largu di lucha i kansansio”.
Durante su diskurso na e saserdotenan latinoamerikano den Roma, Papa Francisco a proponé komo ehemplo e imágen di San Andres, un di e promé disípulonan di Hesus, di kua fiesta nos ta selebrá 30 de novèmber.
Basá riba su ehemplo, el a pidi esnan presente ps diariamente renová “e enkuentro ku Señor, laga nos kompartí su Palabra, laga no keda den silensio dilanti di djE pa mira kiko E ta bisa nos, kiko E ta hasi, kon E ta sinti, kon E ta keda ketu, kon E ta stima”.
“Lag’é ta ‘Verbo’ den nos bida i, si ta permití mi usa e imágen, lag’é ta ‘uni’ den nos i atraves di nos”, E Tata Santu a pidi.
“Mare Hesus tin bos aktivo den kada un di nos desishonnan! Nos ta su ministronan, nos ta pertenesé na djE i El a yama nos pa ta kunÉ. Esaki ta loke ta nifiká ser su disípulo”, Papa a bisa despues.
Disípulo i misioneronan
Tambe el a señalá ku San Andres a kombertí den e promé “misionero” i a invitá esnan presente pa sigui su ehemplo.
“Tambe nos rumannan ta spera nos, espesialmente esnan ku ainda no a eksperimentá e amor i miserikòrdia di Señor, p’asina ku nos ta anunsiá na nan e Bon Notisia i nos ta kondusí nan na djE, Papa a sigurá.
“Sali, laga nos move, hiba e alegria di Evangelio, esaki ta ser misionero”, el a splika.
Mas despues, Papa a papia di e verbonan “ta” i “sali” i a sigurá ku “esaki ta e sentido di nos bida”.
“Ta trata di un kaminda di ida i buèlta, – Papa a kontinuá-, ku tin Hesus komo punto di salida i di yegada”.
E Tata Santu a pidi esnan presente pa “no lubidá di ta ku Hesus i sali na anunsi’é ta tambe di ta ku esnan pober, ku migrantenan, ku enfermonan, ku presunan, ku esnan mas chikí i lubidá di e sosiedat, pa kompartí bida ku nan i anunsiá na nan e amor inkondishonal di Dios”.
“No sea adikto na selular”
Papa Francisco a pidi esnan presente pa no lubidá “di bolbe serka djE, kada anochi, despues di un dia largu di lucha i kansansio -pero kuidou, serka djÉ, no na e pantaya di un selular-, pa deskansá un ratu den su presensia i kont’É tur loke boso a biba”.
“Ta duel mi hopi ora mi mira ku un saserdote bon, trahadó, ta kansa i ta lubidá di bai na e tabernakel i ta bai drumi pasobra e ta kansá. E tin rason, e mester drumi, pero promé kumindá”, Papa a atvertí.
“No sea ònbeskòp… Òf kuantu biaha boso ta skapa den e pantaya di un selular? E pantaya di e selular ta yena nos ku kosnan”, Papa a kontinuá.
Ta pesei, el a pidi pa “no ser adikto” na selular, ya ku ta “diverso paso ku ta bai kitando e forsa di bo”.
“Sea adikto na e enkuentro ku Hesus, E sa loke nos mester i tin un palabra pa bisa nos den kada okashon”, el a sigurá.
E “pèst” di klerikalismo
Por último, e Tata Santu a animá e saserdotenan latinoamerikano pa “nunka no negoshá pastoralidat”.
“No kai den klerikalismo, ku ta un di e pió pikánan. Sea mashá atento, klerikalismo ta un forma di mundanidat spiritual”, el a señalá.
“Klerikalismo – Papa a kontinuá -, ta falsu, ta korupto i ta hiba bo na un korupshon, un korupshon rígido, ku nanishi na laira ku ta apartá bo di e pueblo i ta laga bo lubidá e pueblo for di kua abo ta bini”.
Papa Francisco a splika di bira “mas ekskisito” ta nifiká kai den “e pèst di klerikalismo” i alehá bo mes di e pueblo di Dios.
Por último, el a pidi Nuestra Señora de Guadalupe “pa e yuda nos riba e kaminda di disipulado-apostolado ku ta bai na konfigurando nos ku su Yu, ku ta kompañá nos riba e ruta vital di ida i buèlta”.
Colegio Pío Latinoamericano
E Pontifisio Colegio Pio Latino Americano a ser fundá pa e saserdote chileno José Ignacio Víctor Eyzaguirre, dia 21 di novèmber 1858.
Ta trata di un kas di formashon pa saserdotenan studiante di henter e Diósesis di Amérika Latino ku ta deseá na hasi estudionan di speshalisashon na Roma.
Katoliko
Konsehonan pa pordoná
1 – Libra bo mes di pasado
Un di e prinsipal motibunan pa pordoná ta di laga pasado di nos bida bai. Ku esaki mi no ke bisa ku nos mester lubidá pasado, òf kit’é di nos mente. Pordoná no ta nifiká lubidá, e ta nifiká rekordá sin doló. Nos tur tin memoria, i eksperensianan di bida keda grabá den dje, pero ora nos pordoná, nos ta kibra un kadena ku ta mantené nos mará na pasado, librando nos di resentimentu i doló, lagando kaminda kla pa biba den presente.
2 – Laga lòs di ta víktima
E víktima semper mester di un viktimario, e ta atraé. Legumai e papel di víktima, ta un paso importante pa pordoná. E víktima no ta interesá den pordoná, pasobra lo ta kita di dje motibu di su lamentonan. Rekonosé nos víktima ta semper kuminsá na dominá nos poder. E víktima ta bisa: “Ta dikon e kos aki a pasa nèt ku ami, ku ta un persona asina bon?”, Miéntras ku esun ku ta konektá ku su poder ta bisa: “Kiko mi mester siña di e situashon aki?”. Tin un gran diferensia den e forma di enfoká e problema. Asina ta ku, for di awe kuminsá na afirmá: “Ami … ta un persona poderoso”.
3 – Renunsia na krítika i na huisio
Ora nos ta husga otronan, nos ta lubidá por kompleto di e esensia dibino ku tur ser humano ta karga paden di dje. Tin kompashon no ta mesun kos ku sinti lástima pa otronan, esaki ta arogansia. Kompashon ta komprendé ku, sigur e otro persona ku a kometé un ofensa kontra di bo, probablemente no tin un bida felis. Nos no sa e motibu pakiko el a komportá su mes di e manera ei i su situashon emoshonal den tal momento . Esaki no ke men ku nos mester ta di akuerdo ku su akshonnan.
4 – Libra bo mes di pensamentunan negativo
Segun sientífikonan nos tin 60.000 pensamentu riba kada dia i mayoria di nan ta enfoká nan mes den loke nos no ke. Tin hopi manera pa “kontrolá” pensamentunan negativo i e forma mas práktiko i simpel di hasié ta di re – direkshoná pensamentunan den loke sí nos ke. Otro hèrmènt mashá poderoso ta afirmashon, nos por sustituí un pensamentu negativo pa un afirmashon positivo, por ehèmpel: “Nunka lo mi pordoná tal hende …” , Ta mihó pensa: “Ami … ta pordoná tal hende… kompleto i di forma amoroso”. Pordoná ta un trabou di purifikashon, ora nos disidí di hasié, nos pensamentunan ta bira mas leve.
5 – Siña di eksperensianan negativo
Den kada situashon negativo tin un banda positivo. Kòrda ku e pregunta korekto ta: Kiko mi mester siña di e situashon aki? Si nos logra komprondé kua ta e siñansa , nos ta hasi un salto grandi den nos proseso di kresementu personal. Sino … nos lo keda pegá den e víktima, i nos lo pasa hopi tempu, stanká den nos evolushon.
6 – Permití pa otro tin rason
Ta mihó ser felis ku tin rason. Dikon semper nos ke tin rason? Dikon semper nos ke gana? Ora un hende bisabu ku shelu ta bèrdè, na lugá di pleita òf ke imponé bo forma di mira kos, evitá diskushon i dun’é rason. Abo sa ku shelu ta blou, pero loke abo no sa ta e motibu pa kua e otro persona ta hasi e afirmashon akí. Kisas e ta daltóniko, kisas únikamente e ke fastidiá. Na momento ku bo duna e otro persona rason, su intenshonnan ta pèrdè forsa i bo ta evitá un diskushon. Kòrda esaki : “Ora un no ke, dos no ta bringa.”
7 – Buska bo pas interior
Nos ta infelis ora nos no ta na pas. Tin hopi manera pa rekuperá pas: Meditá, skucha músika, hasi afirmashon … Pero tin un ku ta masha efektivo: PORDONÁ. Ora nos pordoná nos ta sinti un sensashon di alivio, manera si nos lo a kita un karga for di riba nos. E akshon aki ta produsí pas interior; al kontrali, resentimentu, renkor, ta deskonektá nos di pas. Si nos ke un mundu mihó inevitablemente nos mester kuminsá na nos mes.
8 – Rekonosé ku abo ta un ser di Lus
Ta mashá importante rekonosé ku abo ta un ser di lus, un Yu di Dios. Mira den wowo di otro, Dios tei einan, no ta importá loke e persona ei ta, Dios ta einan. Den algun kaso ta difísil rekonosé e lus den e otro .Maske e ser akí a kometé fayonan den su bida, su esensia ta sigui siendo mesun kos: un ser di lus, ku pa sirkunstansianan di bida a tuma un kaminda “robes”, yenando su mes ku skuridat, no pa esaki ta keda sin ta un yu di Dios.
Rekonosé e lus den otronan ta un akto di amor.
Katoliko
Deskubrí temporada di Atvènt
Ya kaba nos ta serka di drenta e di dos siman di Atvènt. Nos sa kaba ku Atvènt ta e temporada ku ta kuminsá kuater djadumingu promé ku Pasku (di nasementu). Ya pa algun shen aña , Kristiannan a usa e temporada aki pa rekòrdá binimentu di Kristu, I pa prepará nan mes pa e gran fiesta di Pasku (di nasementu) Ta muchu mas ku djis un pida historia. Pues, pakiko nos ta selebrá Atvènt? Selebrando e temporada di Atvènt por yuda nos awe di sigui Kristu ku mas fieldat na por lo ménos tres manera.
Atvènt ta yuda nos di focus riba Hesus.
Nos tur a yega di skucha e ekspreshon hopi usá: “Jesus is the reason for the season”. Ni maske ta trata aki di un ekspreshon hopi usá, e ta kontené manera un prenda di bèrdat. Un di e motibunan pakiko e ta eksistí ta pa demostrá ku ta trata muchu mas ku un kantidat di aktividat mundano, kompra I fiesta ku ta stroba e focus riba Hesus. Selebrando Atvènt ta rekòrdá nos kada bes di nobo sea diariamente òf semanalmente pa medio di Santa Skritura ken Hesus ta I kiko El a hasi pa nos na momentu ku El a bin na mundu.
Atvènt ta yuda nos di duna honor na Hesus.
E palabra Atvènt ta nifiká e binimentu di un persona òf algu importante. Ora un evento importante manera por ehèmpel graduashon di un hende den kualkier parti di siensia òf kisas un fiesta di matrimonio ku ta pendiente, nos ta traha duru pa tur kos ta perfekto. Ora un persona importante ta bin bishitá nos kas, nos ta traha duru pa ta bon prepará pa su binida, di moda ku esaki lo ripará ku e ta importante pa nos. Nos ta planeá e menú I dekorashonnan; nos ta limpia kas I kòrta e yerbanan rònt kurá. Nos no ta warda te na e último minüt òf prepará algu den purá. Similarmente, selebrando Atvènt ta yuda nos di duna Hesus tur atenshon nesesario I focus ku E ta meresé. Dor di fiha nos atenshon riba Hesus durante e temporada aki, I no djis na momentu di e anochi ku nos ta selebrá Pasku (di nasementu) nos ta duna Kristu e honor ku ta kuadra mas tantu posibel ku e fieldat nesesario ku nos mester demostrá.
Atvènt ta yuda nos di kòrda ku Hesus ta bolbe bini bèk.
Atvènt no ta solamente un selebrashon di e promé binida di Kristu komo un yu resien nasí; e ta tambe un rekordatorio ku e regreso di Kristu tin ku sosodé ainda. Meskos ku e pueblo di Dios tabata warda riba e promé binida di e Mesias, Su pueblo, esta nos tur awor ta warda riba e regreso di nos Salbador. E kuater simannan di Atvènt te rekòrdá nos riba tur dos di e binídanan. Den e promé dos simannan, e lekturanan di S.Skritura ta duna un bista adelantá riba e di dos binida di Kristu I ta mustra nos riba e importansia di ta prepará pa Su regreso.E di tres I di kuater siman ta wak atras I ta yuda nos kòrda e eksitashon I espektativa ku e speransa riba binida di e Mesias a nifiká pa e Hudiunan di tempunan di antaño. Semper tabata importante pa e pueblo di Dios pa rekòrdá ku Dios tabatin sierto intenshon, I nos mester biba den espera kiko E lo hasi na momentu ku E bin atrobe.
Den nos mundu tin tantu kos ku por okupá nos atenshon. E temporada di Pasku (di nasementu) ta un di e temporadanan mas eksitante di aña, pero e ta tambe un temporada ku mas ta distraí durante aña. Hasta pa esnan ku ke ta mas di focus riba Hesus,ta difísil pa logra esaki. Dor di selebrá Atvènt, nos ta rekonosé ku selebrá Hesus ta mas ku djis un anochi I e dia siguiente.E “kon” pa selebrá Atvènt no tin tantu importansia kompará ku e manera ku bo ta konektá ku Kristu Hesus. Pues loke por yuda hopi ta, di krea tradishonnan spesial komo famia I krese huntu den e persona di Hesus. Laga nos ta un pueblo ku ta rekonosé e amor I generosidat grandi di Dios pa su pueblo kada dia durante e temporada di Atvènt.
Daily Nobo
Dependensia di gobiernu ta haña ku Selikor no a kumpli ku eksigensia
4 AÑA KASTIGU DI PRIZON PA MICHAEL FANEYT
Abatuar di Barber a habri atrobe
Gengnan kriminal na Mexico a konfrontá otro lagando un saldo di 8 morto i 12 herido
Rhuggenaath a tuma despedida di politika riba Facebok/Instagram
Empleada haltu di casino ‘online’ a pèrdè demanda pa haña bónus
Biahenan pa eksterior sin resultado pa Kòrsou ta kontinuá!
Emmanuel Macron lo biaha pa Merka pa reuní ku Joe Biden
Kon lo parti e 200 mion Euro di Reparashon?
Señora divorsiá a bai reklamá pero….. Ya Inspektor a laga paga restitushon na èks esposo
Trending
-
Lokal6 days ago
Empleada haltu di casino ‘online’ a pèrdè demanda pa haña bónus
-
Lokal5 days ago
Biahenan pa eksterior sin resultado pa Kòrsou ta kontinuá!
-
International6 days ago
Emmanuel Macron lo biaha pa Merka pa reuní ku Joe Biden
-
Lokal4 days ago
Kon lo parti e 200 mion Euro di Reparashon?
-
Lokal5 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal5 days ago
Kòrsou tin un debe Nashonal di 4325 mion florin i subiendo
-
Lokal6 days ago
Plaka den ‘Pòchi’ pa paga pa nos importashonnan ta birando ménos
-
Lokal6 days ago
Frakshon di PAR ta puntra kiko florin Karibense ta nifiká pa Kòrsou


text:
No ta tur hende ku bisa Mi: “Señor, Señor,” lo drenta reino di shelu, ma esun ku kumpli ku boluntat di mi Tata den shelu. Un siman bendishona y laga nos ban kumpli ku e boluntat di Dios .
Isaias 43:11-13
Ami i Ami so ta SEÑOR, fuera di Mi no tin niun Salbador. T’Ami a trese salbashon, t’Ami tambe a anunsi’é i proklam’é; Ami i no kualke dios straño den boso. P’esei Mi ta deklará: Ami ta Dios, boso ta
Galat 6:9
Laga nos no kansa di hasi loke ta bon i si nos no deskurashá, na su debido tempu nos lo kosechá loke nos a sembra. Dios bendishona bo , y un felis siman .
Salm 13:5
Ma ami, mi ta konfia den bo grasia, mi kurason ta hubilá bo salbashon. Un felis siman , ku Seňor stashoná Su arka den boso hogar, Dios bendishona bo .


text:
Ken no konose bolo di manteka, un bolo simpel i dushi pa kome. Un bolo kubo por kombine ku yen kos manera, chuculati, pruimu, ponche crema, pistache i hopi otro kos mas.
Ingredienten:
1 liber di manteka
1 liber di suku
1 liber di ariña di pan
10 webu
1 kuchara di kome kuné di baking powder
1 kuchara di kome kuné di vanilla
½ kup di awa Foodcolor ( e por ta geel, berde of roos)
Preparation:
Sende e fornu for di trempan i lage keinta pa mas o menos 45 minuut. Pa prepara e bolo, un ratu prome ta saka e manteka for di ijskast pa asina e por bira un tiki moli. Pa mas fasil tambe ta sefta e ariña di pan pone kla pa mas despues. Ora ta kla ku e ariña ta pone e manteka i suku huntu i batinan ku mixer te ora nan bira fini. E ta keda manera un krema.
Despues ta pone e webunan i e kuchara di vanilla den e krema. Bruha e meskla aki bon pa despues agrega e ariña di pan, e kuchara di baking powder i e kup di awa. Bati e meskla aki hopi bon ku e mixer pa despues bashe den un forma.
Pa duna e bolo un tiki kolo, ora e meskla ta den e forma por drup un tiki di e foodcolor (e por ta un, dos te tres kolo) den e meskla i djis drei é un tiki rond levemente ku e punta di kuchara of un toothpick. Ora ta kla ta pone e bolo den e fornu na 450 grado pa mas o menos un ora. Despues ta sake e bolo for di e forma i pone riba un schaal. No ta nesesario pa pone adorno. E ta baha bon ku un kopi thee bon kajente.


text:
Kralendijk- E kantidat di kasonan ‘aktivo’ di Covid ta sigui krese di forma basta rapido na Boneiru.
Di e 99 personanan ku a tèst ayera, 35 a resultá di ta positivo. 17 hende a rekuperá di Covid-19. Tin 1 persona hospitalisá pa motibu di Covid-19. Awe un persona mas a fayesé.
E ola resien ta kasi kompletamente bou di hendenan lokal. Di e 147 kaso, tin solamente 1 bishitante.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Tim di Arte di Palabra
Gerald Martina, Ivette Wall-Gosepa, Elvira Bonafacio, Mariane Isenia, Natasha Albert, Eugene Mongen, Chariselle Sambo, Mariselle Bermudez, Ethelda Victoria, Mervina Bilkerdijk-Isenia, Quinten Brunken i Ange Jessurun
Nos Tim
Na aña 2000, papiamentu a bai skol avansá komo materia obligatorio. Ange Jessurun tabata konsulente pa BAB, i tabata guia reunion di dosente di papiamentu. El a bini ku e sugerensia pa kuminsá un kompetensia di poesia i kuenta kòrtiku, inspirá pa un programa na Z86 den kua Richard Hooi a tene final di un kompetensia literario di skol. Mesora e dosentenan presente a brasa e idea i a komprometé nan mes pa yuda realisá e kompetensia.
Di e grupo akí a sali e promé miembronan di komishon Arte di Palabra, entre nan Ethelda Victoria, Lili
Velazquez i Milca Cornelis. A amplia e komishon ku e siguiente miembronan manera Ivette Wall-Gosepa, Mervina Bilkerdijk-Isenia, Mariselle Bermudez, Gerald Martina, Mariane Isenia, Eugène Mongen, Elvira Bonifacia, Chariselle Sambo, Quinten Brunken i Natasha Albert.
Na 2013, a lanta Fundashon Arte di Palabra loke a duna un base mas sólido na e organisashon.